Ўш: Ўқувчилардан коронавирус аниқлангани сабаб икки мактаб масофадан ўқитади | ҚИРҒИЗИСТОН ЯНГИЛИКЛАРИ\nЎш шаҳридаги «Жетиген» ва «Олимп» мактаблари 15-апрелдан бошлаб икки ҳафтага карантинга ёпилди. Ўқувчилар билим олишни онлайн давом эттиришади. Бундан бир кун олдин мазкур мактабнинг биттадан ўқувчисида COVID-19 аниқланган.\n«Бу қарор Ўш шаҳар мэриясига қарашли эпидемияга ва эпизоотияга қарши фавқулодда ҳолат комиссиясининг йиғинида қабул қилинди. мутахассислар касаллик тарқалишини олдини олиш мақсадида мактабларни ёпишни маъқул кўришди», — дейди Ўш мэриясининг матбуот котиби Азамат Абсаттаров.\nАввалроқ коронавирус аниқланган ўқувчилари билим олган мактабнинг синфлари карантинга олингани айтилган эди. Шунингдек, касаллик юқтирганлар туғишганлар экани маълум бўлган. Улар касалликни ота-онасидан юқтирган. Ўқувчилар симптомлар бошланганда дарсга келишмаган.\nКасаллик юқтирган болаларнинг аҳволи яхши экани айтилмоқда. Ўқувчилар билан алоқада бўлганларнинг ҳаммаси коронавирусга текширилади.\n14-апрелга кўра ўлкада COVID-19нинг янги 240 ҳолати аниқланди. Улардан бештаси Ўш вилоятида экани маълум бўлди. Қирғизистонда COVID-19 инфекциясини юқтирганларнинг умумий сони 90 839га етди. Касалликдан 86 313 бемор соғайиб, 1 534 киши вафот этган.\nАввалги мақолаҚирғизистонда коронавируснинг 240 янги ҳолати қайд этилди — умумий 90 839 ҳолат\nНавбатдаги мақола«Ошэлектро»нинг биносини сотишда айбланган «Кадастр»нинг Ўшдаги етакчиси уй қамоғига чиқди


Лукашенко Меркелни писанд қилмади, ЕИ Беларусга санкциялар ваъда қилмоқда - Zamin.uz\n09:45 / 20.08.2020\nЛукашенко Меркелни писанд қилмади, ЕИ Беларусга санкциялар ваъда қилмоқда\nЛукашенко Меркель билан гаплашишни истамади\nГермания канцлери Ангела Меркель Беларусь президенти Александр Лукашенко билан мулоқот қилмоқчи бўлгани, аммо у буни рад этгани ҳақида маълум қилди.\n«Мен президент Лукашенко билан телефон мулоқоти ташкил этишга ҳаракат қилдим. Аммо афсуски у буни рад этди», деган Меркель Европа Иттифоқи етакчиларининг онлайн-учрашувидаги чиқишида.\nУ Германия Беларусдаги сайлов натижаларини тан олмаслигини таъкидлаган ва мамлакатдаги тинч намойишларни қўллаб-қувватлашини билдирган.\nМеркель хоним сайловда «шубҳасиз» ёппасига қоидабузарликлар бўлганини қайд этиб, ҳукуматни намойишлар вақтида қўлга олинганларни озод этишга ва намойишчиларнинг талабларини қондиришга, мухолифат билан мулоқот қилишга чақирган. Унинг ишонч билдиришича, Беларусь аҳолисининг ўзи мамлакат кетадиган йўлни танлаши керак.\nШу билан бирга, Беларусдаги сиёсий инқироз бошқа давлатлар аралашувисиз ҳал этилиши зарурлиги таъкидланган. Шу билан бирга, ЕХҲТ Беларусь ичида мулоқот ташкил этишга кўмак кўрсатиши мумкинлигини, Россиянинг аралашуви эса вазиятни янада чигаллаштириши мумкинлигини қайд этган.\nАлександр Лукашенко Россия президенти Владимир Путиндан Ангела Меркелга мамлакат ички ишларига аралашмаслик бўйича илтимосини етказиб қўйишни сўраган.\n«Мамлакатимиз президенти россиялик ҳамкасбидан Меркель хонимга Германия ва Ғарбий Европа Беларуснинг ички ишларига аралашмаслиги кераклигини айтиб қўйишни сўради», деган Эйсмонт «Россия 1» телеканалининг «60 минут» кўрсатуви эфирида.\nУ Лукашенко айни вақтда Меркель билан мулоқотга зарурат йўқ деб ҳисоблашини маълум қилган. Беларусь президенти шу вақтгача Путин билан бир неча марта телефон орқали гаплашиб, ўз ҳаракатларини келишувлар доирасида мувофиқлаштирган.\n«Ростданам, айтинг-чи, Беларусь президенти параллел равишда Путиндан ташқари Меркель билан ҳам ниманидир муҳокама қилиши қандай кўринади. Бизнингча, камида пухтасизлик бўлиб кўринади», деган Эйсмонт.\n«У билан мулоқотдан қандай самара бўлиши мумкин? Катта эҳтимол билан салбий натижа бўлади, чунки бугунги кунда биз истаётган асосий иш - Ғарб Беларусдаги вазиятни беқарорлаштираётганларни қўллаб-қувватламаслигидир», деган матбуот котиби.\nТихановскаянинг ЕИга мурожаати\nСайловда Лукашенконинг асосий рақиби бўлган мухолифатчи Светлана Тихановская Европа Иттифоқи давлатлари раҳбарларига видеомурожаат йўллаб, иттифоқ аъзоларини Беларусдаги сайлов натижаларини тан олмасликка чақирди.\n«Ҳурматли Европа етакчилари. Менинг халқим икки ҳафтадан буён ўз раҳбарларини танлаш бўйича конституциявий ҳуқуқлари учун тинч курашмоқда. 9 август куни бўлиб ўтган сайлов ҳаққоний ҳам, шаффоф ҳам бўлмади. Натижалар сохталаштирилди. Ўз овозларини ҳимоя қилиш учун Беларусь бўйлаб кўчаларга чиққан одамлар шафқатсизларча калтакланди, ҳибсга олинди, ҳокимиятга қаттиқ ёпишиб олган тузум томонидан қийноққа солинди.\nБу айни дамда Европа марказида юз бермоқда. Мен барчангиздан бу сохталаштирилган сайловни тан олмасликни сўрайман. Лукашенко халқимиз ва бутун дунё олдида ҳар қандай легитимликни йўқотди. Ҳукумат трансферини амалга ошириш мақсадида Беларусда мувофиқлаштирувчи кенгаш тузиш ташаббуси билан чиқдим. У ҳокимиятни тинч йўл билан мулоқот орқали топшириш жараёнига бош бўлади. У зудлик билан халқаро кузатувчилар иштирокидаги янги, адолатли ва демократик президентлик сайловини эълон қилади.\nҲурматли Европа давлатлари раҳбарлари, сизларни Беларуснинг ҳаракатини қўллаб-қувватлашга чақираман. Беларусь Республикаси суверенитети ва Беларусь халқи танловини ҳурмат қилишга чақираман», деган у.\nЕИ давлатлари раҳбарлари Беларусга нисбатан санкциялар киритилишини маъқуллашди.\n«Биз яқин вақтлар ичида Беларусь ҳукуматидаги расмий шахсларга қарши санкциялар жорий этамиз», деди Европа кенгаши раиси Шарль Мишель ЕИ видеосаммитидан кейинги матбуот анжуманида.\nЕврокомиссия раҳбари Урсула фон дер Ляйен санкциялар рўйхати синчиклаб тузилишини қўшимча қилган.\nЕвропа матбуоти маълумотига кўра, Беларусь раҳбариятининг санкция қўлланадиган аъзолари, амалдорлар ва бошқа шахслар рўйхати кейинги ҳафта бошида эълон қилинади.\nҲозирча бу рўйхатдан Беларусь президенти Александр Лукашенко ўрин олиши ҳақида аниқ айтилмаяпти. У 2016 йилгача ҳам ЕИ санкциялари остида бўлган.\nГермания ташқи ишлар вазири Хайко Маас Италиянинг La Stampa нашрига берган интервьюсида санкцияга тушувчиларнинг тўлиқ рўйхати август ойи охирида аниқ бўлади.\n«Биз Беларусга жиддий босим қилишни истаймиз. Ким одамларни ҳибсга олган бўлса, зўрлик ишлатган бўлса, тинч намойишчиларни қатағон қилган бўлса, санкцияга учраши керак... Биз сайловларда сохтакорликка йўл қўйилганига ва намойишчиларга куч ишлатилишига алоқадор бўлган барча шахсларга қарши санкциялар жорий этмоқчимиз. Рўйхат тасдиқланиш босқичида», деган германиялик вазир.\nЕИ давлатлари етакчилари Беларусдаги 9 август кунги президентлик сайлови эркин ва шаффоф ўтказилмаган деб ҳисоблашган ва расмий натижаларни тан олишмаган.\n«Биз Беларусь ҳукумати томонидан эълон қилинган натижаларни тан олмаймиз», дейилади саммит якунлари бўйича баёнотда.\nУрсула фон дер Ляйен ЕИ янги сайловлар ўтказишга чақириши ҳамда ҳокимият тинч йўл билан топширилишини қўллаб-қувватлашини маълум қилган. У бу масалада беларусларнинг ўзи қарор қабул қилишини таъкидлаган.\n3 млн - мухолифатга, 50 млн - шифокорларга\nФон дер Ляйен саммитдан кейин Евроиттифоқ Беларусдаги тартибсизликлар вақтида жабрланганлар ва ушбу мамлакат фуқаролик жамияти учун ёрдам ажратилишини маълум қилди. Шу билан бирга, бу пуллар Беларуснинг ҳозирги ҳукуматини айланиб ўтган ҳолда юборилиши қайд этилган.\n«Биз Беларусни Шарқий ҳамкорлик дастури доирасида қўллаб-қувватлаб келганмиз. Аммо ҳозирда Беларусь халқига ёрдам жуда зарур ва маблағлар Беларусь фуқаролик жамияти ва аҳолининг заиф қатламларини қўллаб-қувватлаш учун йўналтирилади[i][/i]», деган фон дер Ляйен.\nУнинг сўзларига кўра, Еврокомиссия қўшимча 53 млн евро ажратади: 2 млн евро қатағондан жабрланганларга, 1 млн евро фуқаролик жамияти ва мустақил матбуотни қўллаб-қувватлашга, қолган 50 млн евро эса - Беларусь соғлиқни сақлаш соҳасига коронавирусга қарши курашиш учун.\nЕвропа Иттифоқининг расмий шахслари кўп марта санкциялар персонал бўлиши - санкцияга тушганлар ЕИ ҳудудига кириши ва уларнинг активлари музлатилиши, санкциялар Беларусь иқтисодиёти ва фуқароларга зарба бермаслигини таъкидлашганди.\nЕвропа иттифоқи атиги тўрт йил муқаддам Лукашенко ва Беларуснинг яна 169 нафар расмийсига қарши санкцияларни бекор қилганди. Фақат репрессиялар учун қўлланиши мумкин бўлган ускуналар ва қуроллар етказиб беришга тақиқ ўз кучида қолган. Шунингдек, Лукашенконинг сиёсий мухолифларини ўлдириш ва ўғирлашга алоқадор бўлган 4 амалдорга нисбатан санкциялар ҳам ечилмаган.\nЕвропалик шарҳловчиларнинг қайд этишича, ЕИ қаршисида жиддий муаммо турибди: иттифоқ бир томондан қўшни давлат фуқароларини қўллаб-қувватлаши ва эркин сайловлар ўтказилишини талаб қилиши керак, бошқа томондан Лукашенко ва Москва томонидан Беларуснинг ички ишларига аралашиш бўйича айбловлар қўйилишига сабаб бўлмаслиги керак.\n«Ўта эҳтиёткор бўлиш керак, Лукашенко лагери томонидан турли фитна назариялари пайдо бўлишига имкон қолдирмаслик керак», дея ЕИнинг юқори мартабали амалдорларидан бирининг сўзларини келтирмоқда Politico нашри.\nҒарб ва Шарқ аралашмайди\n18 август куни Германия канцлери Ангела Меркель, Франция президенти Эммануэль Макрон ва Европа кенгаши раиси Шарль Мишель навбатма-навбат Россия президенти Владимир Путин билан телефон орқали мулоқот қилишди.\nКремль бундан олдинроқ ташқи аралашув рўй берса, ўз иттифоқчисига ёрдам кўрсатишини маълум қилганди. Шу туфайли европаликлар Лукашенко ва Путин ташқи аралашув имкониятини кўриб чиқишидан хавотирда.\nПутин билан гаплашгани ҳақида қисқача маълумот берган Шарль Мишель Кремлнинг сўнгги баёноти Россия Беларусь ишига куч билан аралашмоқчимаслигини кўрсатаётганини айтиб ўтган.\nЕИ Беларусь ҳукумати ва мухолифат ўртасида воситачилик роли Беларусь ва Россия ҳам, Европанинг бошқа барча давлатлари ҳам аъзо бўлган ЕХҲТга берилишига мойиллик билдирмоқда. “Замин” янгиликларини “Инстаграм”да кузатиб боринг\n29-11-2019, 11:00, Дунё


2040 йилга бориб энергияга бўлган талаб учдан бирга ўсади\n18 Фев 2019 2509\n«British Petroleum» (ВР) ёнилғи компанияси 2019 йил учун (BP’s 2019 Energy Outlook) дунё энергетикаси ривожланишининг йиллик прогнозини эълон қилди. Ҳужжат кенг муҳокама учун мўлжалланган.\nЖорий йилдан ташқари, яна 2040 йилга қадар ҳам прогноз амалга оширилган.\nМаърузада узоқ истиқболга мўлжалланган дунё энергетика ривожланиши борасидаги бир неча сценарий кўриб чиқилган. Вариантларнинг аксарияти «эволюцион ўтиш» (evolving transition), яъни мавжуд анъаналарни бир текис ривожлантириб бориш сценарийсига асосланган. Бунда турли ноаниқликларнинг катта миқдорини ҳисобга олган ҳолда ҳар бир конкрет сценарийни амалга ошириш эҳтимоли унча катта эмаслиги ҳам таъкидланади.\n«2040 йилга бориб, дунёдаги энергетика баланси тузилмаси ҳар қачонгидан ҳам диверсиялашган бўлади», дея тахмин қилмоқда компания экспертлари.\n«ВР»нинг баҳолашига мувофиқ, тикланадиган энергия манбалари тезкор суръатларда ўсиб боради ва уни ишлаб чиқариш беш бараварга ортади. У етказиб бериладиган бирламчи энергиянинг тахминан 14 фоизини таъминлаб бера олади.\nНефтга бўлган талаб деярли бутун прогноз даври мобайнида ўсиб боради ва унинг охирларига келиб барқарорлашади. Кўплаб энергия манбалари орасида иккинчи ўринда турувчи кўмирни сиқиб чиқарадиган табиий газга бўлган талаб ҳам тез суръатларда ўсади. Нефть ва газ биргаликда дунё энергобалансининг ярмидан кўпроғини таъминлайди. Дунё бўйлаб кўмирдан фойдаланиш ўсишдан тўхтайди. Масалан, шарҳда келтирилишича, Хитойда бунинг барқарорлашиб олганидан тобора кўпайиб бораётган омиллар ҳам далолат бермоқда.\nМавжуд анъаналар қатори дунёда атом ва гидроэнергетика соҳасининг ҳам ўсаётгани таъкидланади. Аммо у бутун дунёда электр энергияси ишлаб чиқариш суръатидан секинроқ ўсмоқда. Бунинг натижасида умумий электр энергия ишлаб чиқарилишидаги улуши пасайиб кетиши кузатилади.\nКомпания АЭСлардаги электр энергияси генерацияси соатига 3400 ТВтга ўсишини прогноз қилмоқда. Дунёда ядровий генерация ҳажми ўсиши йилига 1,1 фоизни ташкил этади ва бу сўнгги 20 йил ичидаги ўртача кўрсаткичга мос келади. Бунда Иқтисодий ҳамкорлик ва тараққиёт ташкилоти (ИҲТТ) давлатларида кўпгина АЭСларнинг эксплуатациядан олиниши ва генерация қилувчи янги қувватлар қурилишига кичик инвестицияларнинг киритилиши сабабли ядровий генерация пасайса, Хитойда аксинча, 2040 йилга бориб ядровий генерация ҳажми бутун ИҲТТ давлатларининг умумий ҳажмлари билан тенглашадиган бўлади.\nЭлектроэнергетика бирламчи энергияга бўлган талаб ўсишини 70 фоиз таъминлаб беради.\nШарҳда келтирилишича, 2040 йилга бориб ҳавога карбонат ангидрид гази ажралиб чиқиши 10 фоизга ўсади. Бу сўнгги 25 йил ичидаги атмосферага ис гази чиқарилиши ўсишидан сезиларли даражада кам. Аммо ҳали ҳамон Париж келишуви мақсадларига эришиш учун зарур бўлган ҳавони ифлослантиришнинг камайиши эмас, балки сезиларли ошиши кутилмоқда.\n5 Июн 2020 2657\n4 Июн 2020 2405\n6 Июн 2020 2245\n11 Июн 2020 2131\n7 Июн 2020 2076\n5 Июн 2020 2036\n6 Июн 2020 1992\n6 Июн 2020 1793\n4 Июн 2020 1779\n5 Июн 2020 1751\n4 Июн 2020 1609\n12 Июн 2020 1506\n12 Июн 2020 1481\n12 Июн 2020 1471\n8 Июн 2020 986\n6 Июн 2020 833\n8 Июн 2020 784


Тошкент марказида томи очиқ уйлар. «Чархновза» маҳалласи ёмғирдан нега қўрқади?\nЖамият 19:18 / 15.10.2018 15218\nФаровон ва тўкис ҳаёт кечириш учун ҳар бир инсон, ҳар бир фуқаро ўз кучини ва вақтини сафарбар этади. Лекин, жамиятда шундай муаммолар борки, бир фуқаронинг ўзи бу муаммоларни ҳал қила олмайди.\nСайт ижодий гуруҳи навбатдаги мурожаат изидан Тошкент шаҳар Шайхонтоҳур туманига йўл олди. Бу сафар мурожаат одатдаги каби кўпқаватли уйларда истиқомат қилувчи фуқаролар томонидан уй-жой ширкатлари устидан эмасди. Бу сафар мурожаатчи ширкатнинг ўзи эди.\n«Озод Ватан коммуналчи» уй-жой ширкати раҳбари Нилуфар Умарова ушбу тумандаги «Чархновза» маҳалласида рўй бераётган таажжубли ишлар ҳақида сўзлаб берди.\n«Мен ширкат раҳбари сифатида 2013 йилдан бери ишлаб келаман. Ҳудудимда 22та кўпқаватли уйлар бор. Бу йил бизнинг маҳалла «Обод маҳалла» дастурига тушган эди. Май ойидан бу дастурга тайёргарлик олиб борилди. Ушбу дастур бўйича том қисмлари ҳам янгиланиб, тунука билан қопланиши лозим эди. Ширкатга тегишли уйларнинг том қисмини ўтган йили юмшоқ қоплама билан қоплаган эдик. Бунинг учун кредит олиб тўлаб келаётгандик. Аммо, ҳокимият вакиллари дастур бўйича қоплама темир тунукага алмаштирилиши лозимлигини айтишди. Қолаверса, томни қуриш бошланганидан сўнг бизга бу бўйича маблағни кредит асосида ширкат тўлаши лозим, дейишди. Бу биз учун кутилмаган совға бўлди. Шундан кейин кредит олдик. Ҳокимият пудратчи сифатида «Kosogoron Innovatsion qurilish» МЧЖни таклиф қилди. Шундан бери орадан 3-4 ой ўтди. Бу орада ҳудудимизга давлат раҳбари ҳам ташриф буюрди. Ишлар қилинмади демайман. 14та уйдан 10тасининг томи ёпилди. Лекин, 4та уй ҳамон очиқ ҳолатда. Яқинда ёмғир мавсуми бошланади. Додимизни кимга айтишни билмаймиз», - дейди аламзада ширкат раҳбари.\nВазият жуда чигал ҳолатда эди. Бир тарафдан кредитни тўлаш керак, бошқа тарафдан том ҳали ёпилмаган. Аҳоли эса норози, ахир улар тўлов қилишмоқда. Тўлов нима учун – тайёр томни очиб, чала қолдириб кетишгани учунми?\nАҳоли билан учрашувда вазият янада чигаллашди. Барчанинг кўзида ҳадик эди. Одамлар осмонга хавотир билан тикилишарди. Осмонни қора булут тўлдириб келарди.\nАввалига аҳоли журналистларни ҳукумат вакиллари деб ўйлашди ва саволлар ёғдиришди: «Бу томи битмаган 4та уй бошқаларидан нимаси билан фарқ қилади?», «Нега биз томсиз қолдик?», «Бу ишлар қачон охирига етказилади?».\nИккинчи тараф - пудратчи билан боғланишга уринишлар бесамар кетди - у телефон қўнғироқларига жавоб бермади.\nШундан сўнг туман ҳокимиятига йўл олдик. Ширкат раҳбарининг сўзларига кўра, ҳокимият вакиллари ва шахсан ҳокимнинг ўзига бир неча маротаба мурожаат қилинган, бироқ аризалар жавобсиз қолган. Бу ҳолатда олдинги раҳбарият «Жисмоний ва юридик шахсларнинг мурожаатлари тўғрисида»ги Қонуннинг 18, 24 ва 28-моддаларига риоя этмаганини кўриш мумкин.\nШайхонтоҳур туман ҳокимиятида ижодий гуруҳни ҳоким ёрдамчиси Элшод Ҳусанов кутиб олди. Вазиятни эшитганидан сўнг, у бу масала юзасидан масъул шахс билан учраштиришини айтди - ҳоким билан эмас. Ҳоким инвесторлар билан ўтказилаётган учрашувда экани, шу сабабли кутиб туриш кераклиги айтилди. Бу орада ҳокимиятнинг коммунал ишлар инспекцияси раҳбари Муҳитдин Тўраев келди ва ҳокимнинг олдига бирга киришини билдирди.\nМаълум вақтдан сўнг, ҳокимнинг ўзи ҳам келди. Ширкат раҳбари, ҳокимият вакиллари билан биргаликда ҳоким кабинетида суҳбат бошланди. Ҳоким яқинда тайинлангани (Шуҳрат Санжарович Муҳаммадхонов жорий йилнинг августида туман ҳокими сифатида иш бошлаган), ҳали қилиниши керак бўлган ишлар жуда кўплигини, шунингдек бу ишлардан хабари борлигини айтиб ўтди. Ҳокимият вакили Муҳитдин Тўраев ҳам бу ишларни шахсан назорат остига олишини, пудратчи билан гаплашишини қўшимча қилди. Ҳоким билан маҳалла ҳудудига қайтдик.\nТоми ёпилмаган уйлар олдига борганимизда, бу ерда бизни қурилиш пудратчиси ва сектор раҳбари кутиб турган эди. Пудратчини саволга тутдик.\n«Мен ҳам қўлимдан келганича ишлаяпман. Бу ҳудуддаги болалар боғчасида қурилиш қилинган. Бунга кетган маблағ дастур доирасида бюджетдан берилиши керак эди. Уй-жойлар эса фуқаролар томонидан кредитлар асосида таъмирланиши лозим бўлган. Кредитлар ўтказилган, лекин бу пулларни аввалги ҳокимият вакиллари пулларни боғча қурилишига сарфлаб туришим, боғчани пулига томларни ёпишимни айтишган. Бунга сабаб қилиб, ҳудудга президент ташриф буюриши, ташрифгача улгуриш кераклигини айтишганди. Лекин пул ҳали тушмади. Ҳаммасини ўзимнинг ҳисобимдан қиляпман. Ҳафта охиригача томлар ёпилади. Бугун битта томни ёпиб тугатамиз», дея ваъда берди у.\nШундан сўнг, туман ҳокими ҳам вазиятни шахсан назоратига олишини, қурилиш ишлари албатта охирига етказилишига ваъда берди.\nШу орада ҳокимият вакиллари Молия вазирлиги томонидан болалар боғчаси учун пул келиб тушгани ҳақида хабар қилишди.\nПудратчи ва ҳокимият вакилларининг ваъдаларидан кейин гуруҳ ортга қайтди. Умид қиламизки, энди «Чархновза» маҳалласи аҳолиси ёмғирларни хавотир билан қаршиламайди.\n23:38 / 21.11.2019 7810


Qalampir.uz - UFC юлдузи Ҳабиб Нурмагамедов Ўзбекистонга ташриф буюради\nUFC юлдузи Ҳабиб Нурмагамедов Ўзбекистонга ташриф буюради\n16:57, 15.05.2017 Спорт\nЖангчилар жиу-житсу спорт тури бўйича ўтказиладиган Ўзбекистон чемпионати баҳслари меҳмони бўлишади.\nUFC спорт тури енгил вазн тоифаси рўйхатида етакчиликни қўлга олган ҳамда Россиянинг энг таниқли жангчиларидан бири бўлган Ҳабиб Нурмагамедов Ўзбекистонга келади.\n“Яқин кунларда акаларим билан бирга Ўзбекистонга сафар уюштирамиз. У ерда семинар ҳамда мухлислар билан мулоқот уюштиришни режалаштирганмиз. Асосан Ўзбекистоннинг Тошкент, Бухоро, Самарқанд шаҳарларида учрашувлар ўтказамиз”, дея пост қолдирган спортчи Instagram тармоғидаги шахсий саҳифасида.\nМаълум бўлишича, Нурмагамедов Тошкентга шу йилнинг 21 май куни етиб келади. Ҳабиб билан биргаликда ММА юлдузлари Зубайра Тухугов, Ислом Махачев, Абубакар Нурмагамедов, Ислом Мамедов ҳам мамлакатимизга ташриф буюришади.\nСпортчилар танланган мавзу бўйича семинар ҳамда мухлисларни қизиқтирган саволларга жавоб беришади. Шунингдек, жангчилар жиу-житсу спорт тури бўйича ўтказиладиган Ўзбекистон чемпионати баҳслари меҳмони бўлишади.\nТеглар:Ҳабиб Нурмагамедов UFC\nХитойдаги Етакчилар саммити якунидан фото ва видеопост\n15:12, 17.10.2018 6 413\n14:53, 17.10.2018 10 304\n09:59, 16.10.2018 14 785\n16:01, 11.10.2018 15 408\nНурмуҳамедов Макгрегор билан мураббийсиз жанг қилиши мумкин\n13:50, 29.09.2018 4 692


"Андижонда МХХ билан келишув амалга ошмади"\n04 декабр 2020, Тошкент вақти: 09:16\nЙигирма уч тадбиркор судидан бошланган можаро кўплаб одамларнинг ёстиғини қуритиши андижонликлардан ҳеч кимнинг хаёлига келмаган.\n2005 йил 13 майга ўтар кечаси Андижон қамоқхонасига ҳужум пайти турмадан қочиб чиққан 23 нафар андижонлик тадбиркордан бири Шамсиддин Атаматов Озодлик билан суҳбатда ўша машъум кунларда кўрган-кечирганларини сўзлаб берди.\n2005 йил 13 май куни Андижонда ҳукумат кучлари ёғдирган ўқ ёмғиридан омон қолиб, ўзга юртларда бошпана топган андижонлик қочқинлар ўша машъум воқеа муносабати билан чоршанба куни Германиянинг Дюссельдорф шаҳрида йиғилдилар.\nЙиғилганлар орасида 2005 йил 13 майга ўтар кечаси Андижон қамоқхонасига ҳужум пайти турмадан қочиб чиққан 23 нафар андижонлик тадбиркордан бири Шамсиддин Атаматов ҳам бор эди.\nОзодлик мухбири ундан 12 майдан 13 майга ўтар кечаси содир этилган Андижон турмасига ҳужум ва унинг қамоқдан қочиши тафсилотларини сўради.\nШамсиддин Атаматов: Биз, яъни 23 тадбиркор қамалган бўлсак¸ бизнинг маслаҳат кенгашимиз ташқарида қолган эди. Биз улар билан адвокатлар орқали гаплашиб турганмиз.\nМен ўша қамалган 23 тадбиркорнинг биттасиман. Шу жойда бизни оқлаб, қўйиб юборишини талаб қилганмиз. Мен ўша тадбиркорлар биринчи қамалган куни қамалганман¸ кейин 12 майдан 13 майга ўтар кечаси чиқиб кетганман.\nБизни етти ой тергов қилишган. Етти ой давомида бизга ҳеч қанақа диний ë бошқа айблар қўйилмаган. Бошида “Нимага айнан 23 тадбиркор ўртасида пул айланишлар ва бошқа нарсалар бўлаяпти?” деб суриштирди.\nЕтти ойдан кейин МХХ тергов бўлимининг бошлиғи Саримсоқов деган одам (исми эсимда йўқ) бизга: “Сизларда ҳеч қанақа айб йўқ. Сизларнинг айбларингиз шундаки¸ халқ орқаларингиздан эргашаяпти. Бугун халқни ўз орқасидан эргаштирган одам эртага халқни бошқа томонга ҳам етаклаши мумкин”, деб айтди.\nМен ҳозир ўша 23 тадбиркорнинг исмларини айтмайман. Чунки уларнинг қанчадир қисми турмада ўтирибди. Тўртта-бештамиз бу ердамиз. Ичимизда биттаси ўлган. Унинг кимлигини ҳам ҳозир айтмайман.\nЎша биродаримизга МХХ ходимлари: “Киши бошига 100 минг доллардан берсангизлар¸ чиқариб юборамиз”, деб айтган. Биласиз¸ бизнинг Ўзбекистонда МХХни қонун билан енгиб ўтиб бўлмайди.\nҲар қанча тўғри одам бўлишингиздан қатъий назар¸ қонуннинг устида турадиган ташкилотлар бор. Вазирликлар¸ ҳуқуқ-тартибот органлари қонуннинг тепасида туради. Бизга ўхшаган оддий одамлар қонуннинг пастида туришади.\nБизга ҳалиги пул бериш таклиф қилинганда: “Биз ўйлаб кўрамиз. Аммо бизнинг бир шартимиз бор. Бизнинг орамиздан биттамизни чиқариб юборасизлар. У биз айтган одам билан учрашади. Биз чиқариб юборилган кишининг ўша одам билан учрашганига тўлиқ ишонч ҳосил қилганимиздан кейин пулни бериб чиқиб кетамиз”, деб айтдик.\nАммо бу иш амалга ошмади. Ўша келишув амалга ошмагандан кейин бизга ҳар хил моддаларни қўя бошлашди.\nОзодлик: Қачон бошланди бу?\nШамсиддин Атаматов: Етти ой тергов бўлган бўлса¸ ундан кейин яна анча ўтиб бошланди.\nОзодлик: Январ ойидами?\nШамсиддин Атаматов: Декабрда бўлса керак. Ҳалиги Малайзияда сув тошқини бўлди-ку (2004 йил 26 декабрда зилзила натижасида юзага келган сув тошқини назарда тутилмоқда - таҳр.)¸ ўшандан бир кун олдин бояги келишув бўлган¸ унинг эртасига ҳар хил айбловлар қўйилди.\nОзодлик: Улар сизга нима дейишган? Уларни танирмидингиз?\nШамсиддин Атаматов: Шахсан мен у одамларни танимайман. Мен ўша куни Андижон турмасининг учинчи қаватида турганман. Озод қилиш асосан биринчи қаватдан бошланган. Бизнинг учинчи қаватга чиққанда турманинг ичи жуда тўполон бўлиб кетган.\nБиз ўша турмада ўтирган пайтимизда одамлар билан гаплашганмиз. Улар бизга “турмада 1500 га яқин одам бор” дейишган эди.\nЭнди ўзингиз тасаввур қилиб кўринг: 1500 га яқин одам кўчага чиқиб кетаяпти. Яна оддий йўл билан эмас. Биз у ердан шок ҳолатида чиққанмиз.\nБиз охирги бўлиб чиқиб келаëтганимизда: “Одамлар ҳокимият томонга қараб юриб кетаяпти экан”, деб эшитдик. Барибир турмадан чиққандан кейин борадиган жой йўқ. Ҳамма қаëққа борса¸ сиз ҳам шу ëққа борасиз.\nНимага сен буни провокация деяпсан¸ десангизлар¸ бунга менинг бугун асосим бор. Балки бу ҳам тўла асос бўла олмас. Ҳозир мен сизларга шу асос деяëтган нарсамни айтиб бераман.\nОхирги суд кунлари бизнинг маслаҳат кенгаш билан ИИВ бошлиқлари¸ МХХ бошлиғи¸ ҳокимиятдан қанчадир вакиллар¸ вилоят судининг раиси¸ ҳуқуқни ҳимоя қилиш органларининг юқори мартабали ходимлари ўртасида “бу 23 тадбиркорни оқлаб чиқарамиз”, деган келишувлар бошланган эди.\nЎша кунларда олдимизга адвокатимиз кириб, “Ҳукумат томонидан келаëтган одамлар билан келишиб бўлмаяпти. Шунинг учун сизларни оқлаб чиқариш имкони йўқ. Энди суд бўлади. Судда “кечирасизлар¸ биз хато қилган эканмиз” дейсизлар¸ шу билан тамом. Мана 11 ой ўтирдинглар. Шу сизларга жазо ўрнида ўтади. Суд залидан озод бўлиб кетасизлар”, деди.\nЭнди қаранг: биз қандайдир мақсадлар йўлида 10 йиллаб ҳаракат қилсак¸ ҳукумат ўзининг ичида ўзи келиша олмайди-да¸ биз уларга қурбон бўлишимиз керак. Яна биз улардан кечирим сўрашимиз керак. Нимага?\nБиз адвокатимизга: “Умуман унақа демаймиз. Бизга қамоқ жазоси берса¸ бераверсин” дедик. Биз ўзи умуман қайси айбимизга иқрор бўлишимиз керак?\nХудди шу гапларни адвокат ташқарида юрган маслаҳат кенгашига етказган. Бизнинг маслаҳат кенгаши вакиллари ҳукумат вакилларининг олдига бориб, “Бизнинг битта шартимиз бор. Агар 23 та тадбиркорни оқлаб озод қилмасдан уларга қарши яна ҳийла ва найранглар ишлатадиган бўлсангизлар¸ суд олдида бўлаëтган узлуксиз намойишни 13 май куни вилоят ҳокимиятининг олдига кўчирамиз”, деган гапларни айтган.\nҲукумат вакилларининг ичида бошлиқларнинг ҳаммаси бўлган. Мана шу маслаҳат кенгашида бўлган одамлардан айримлари ҳозир Европада. Улар ҳам интервью бериб, шу ерда нима гап бўлганини¸ кимлар иштирок этганини айтади.\nМен у ерда бўлмаганман. Мен буни гапимга асос сифатида келтираяпман. Биз ана шу нарсани айтиб қўйганимиз учун 13 майда провокациялар бўлиб кетган.\nЧунки мана суднинг олдида 5000 одам бир неча ойлаб турди. Ҳеч ким тарқатиб юбора олмади ва ҳеч қанақа қонунбузарлик бўлмади. Худди шундай ҳолат вилоят ҳокимиятининг олдида турса¸ ким тарқата олади?\nАгар бу намойишчилар қурол кучи билан тарқатилса¸ ҳукумат ўзини оқлай олмай қоладию.\nОзодлик: Мана сиз 12 майдан 13 майга ўтар кечаси озод бўлдим, деяпсиз. Ўшанда турмада отишма бўлганмиди?\nШамсиддин Атаматов: Бўлган.\nОзодлик: Ўша отишма пайтида¸ сизнинг озодлигингиз учун курашганлардан ўлганлар бўлдими?\nШамсиддин Атаматов: Йўқ. Айтаяпман-ку¸ биз учинчи қаватда эдик. Биз охирги бўлиб чиқдик турмадан. Балки биздан кейин ҳам одамлар чиққандир.\nҲукумат "турманинг ичида одам ўлган", деяпти¸ ўзи аслида турманинг ичида ҳеч ким ўлмаган. Биз чиқаëтганимизда¸ эшикнинг тагида турадиган иккита қоровулнинг қўли боғланган ҳолда ерда ëтганини кўрганмиз.\nОзодлик: Турмага сизларнинг одамлар ҳужум қилдими?\nШамсиддин Атаматов: Биз ҳамма нарсани бошидан қонуний ташкил қилганмиз. Бунча одам ўз-ўзидан тўпланиб қолмаган. Ҳамма нарсани адвокатлар, юристлар билан маслаҳатлашиб қонуний ташкил қилганмиз.\nБиз давлат қонун доирасида бизни чекинтира олмайдиган ва биз қўйган шартларга рози бўлишга мажбур бўладиган қилиб ўзимизни страховка қилган эдик.\nБиз бошқа жойга ҳужум қилишибди¸ тартибсизлик қилишибди, дейишини тушунамиз. Майли, билмай қилиб қўйгандир¸ лекин турмани очиб юбориш жиноят эканлигини ҳамма билади.\nОзодлик: Ҳужум қилган одамларни сиз ўз кўзингиз билан кўрдингизми? Улар қандай кўринишда эди? Улар махсус хизмат одамларига ўхшайдими ëки оддий одамларгами?\n- Жасадни¸ ҳаммаси бир хил гавдали одамларни кўрмадик. Масалан, мен мутахассис эмасман.\nМана шу ерда турган одамлар суд куни ташқарида ҳам бўлган. Ўша жойда МХХ билан ИИВ келиша олмай қолганига булар ҳам гувоҳ бўлишган. Улардан қайси бир қилганини ҳам ҳозир айта олмаймиз.\nБугун мухолифат деймизми¸ мустақил журналист деймизми – ҳаммага нисбатан зулм бўлаяпти. Андижон воқеаси жуда катта бир фожеа бўлди. Бунақа фожеалар дунëда саноқли бўлган.\nБиз бугун Европа Иттифоқида деймизми¸ жаҳон ҳамжамиятидан деймизми¸ халқаро ташкилотлардан деймизми - Ўзбекистонда Андижон воқеалари юзасидан мустақил текширув ўтказилишини талаб қилишимиз керак.\nМана шу текширув бўлса¸ ҳамма нарса ойдинлашади. Мен ҳозир бу гапларни жамоа номидан гапираяпман. Ўзбекистон ҳукуматининг бу борада ҳам ўзига яраша вариантлари бор. Балки эртага газеталарда ўқирмиз¸ радио ва телевидениеда эшитармиз. Ҳамма нарса мустақил текширувдан кейин очилади¸ дейди Шамсиддин Атаматов.\nДюссельдорфдаги учрашув пайти андижонлик қочқинлар шу пайтгача 2005 йил 13 май куни Андижонда бўлган воқеалар ҳақида индамай юрганларининг сабаби ҳукумат билан келишув бўлганини айтганлар.\nШамсиддинга кўра¸ Андижон қочқинлари ва Каримов ҳукумати ўртасида 13 май кунги қирғин борасида сукут сақлаш ҳақида келишув тузилган ва бу келишувга мувофиқ президентлик сайловидан кейин уларнинг сафдошлари озод этилиши керак бўлган.\nАммо ҳукумат бу ваъдаси устидан чиқмаган. Аксинча, қамоқхонадан озод этилиши ваъда қилинган андижонлик маҳбуслар жасадлари чиқа бошлаган.


Трамп тарафдори бўлган мижозга беписандлик қилинди\n09:11 / 20.03.2017\nФото: Angel Chevrestt / New York Post\nАҚШнинг Филадельфия шаҳридан бўлган бухгалтер Грег Пятек Нью-Йоркдаги "Энг бахтли соат" бари устидан судга шикоят қилди. Гап шундаки, эркак АҚШ президенти Дональд Трамп қўллаб-қувватланган ёзувли бош кийимида бўлгани учун бардан чиқариб юборилган.\nПятекнинг айтишича, у икки дўсти билан барда ҳордиқ чиқараётган бўлган. Эркак ва унинг дўстлари уларга хизмат кўрсатаётган официантни ёнларига чақиришганда, у мижозлар ёнига келмаган. Аниқланишича, официантнинг бундай қилишига Пятек ўтирган столда Трампнинг сайловолди кампанияси шиори бўлган "Американи яна буюк қиламиз" деган ёзувли кепка тургани сабаб бўлган. Қолган официантлар ҳам шу сабаб мижозларга хизмат кўрсатишмаган.\nБундан ранжиган мижозлар бар маъмурини чақиртириб, унга сифатсиз хизматдан шикоят қилишган. Бироқ маъмур ўз ходимлари ёнини олиб, барда Трампни қўллаб-қувватловчилар хушланмаслигини айтган.\n"Сиз кетсангиз ҳам бўлади, чунки ҳеч ким сизга барибир хизмат кўрсатмайди", деб айтган маъмур.\nЭнди Пятек Манхэттен судида адолат қарор топишини истамоқда. Унинг айтишича, бар ходимлари уни камситишган.\nДональд Трамп бар мижоз


Ўзбекистон ва Тожикистон ўртасидаги визасиз борди келди қачондан бошланади? – Замон\nСиз билан ҳар он!\nҲамеша бо Шумо!\nТОЖИКИСТОНДАГИ ЎЗБЕК ШЕЪРИЯТИ\nТОЖИКИСТОНДАГИ ЎЗБЕК НАСРИ\nГазетага реклама жойлаш\nСайтга реклама жойлаш\nЎзбекистон ва Тожикистон ўртасидаги визасиз борди келди қачондан бошланади?\nТожикистон билан визасиз борди келди Мирзиёевнинг Душанбега ташрифидан сўнг бошланади\nЎзбекистон ва Тожикистон ўртасидаги визасиз борди келди президент Шавкат Мирзиёевнинг Душанбега қиладиган давлат ташрифидан сўнг бошланади. Бу ҳақда Туризмни ривожлантириш давлат қўмитаси раиси Азиз Абдуҳакимовга таянган ҳолда Podrobno.uz нашри 15 январда маълум қиди.\n“Яқинда Ўзбекистон ҳукумати раҳбари Тожикистонга сафар қилди, у ерда тегишли келишувга эришилди. Визаларни бекор қилиш бўйича шартнома президент Шавкат Мирзиёевнинг Тожикистонга ташрифи доирасида имзоланади”, деб айтган Азиз Абдуҳакимов.\nРасмийнинг билдиришича, визаларнинг бекор қилиниши Тожикистондан Самарқанд, Бухоро ва Хивага сайёҳлар оқимини кескин кўпайтиради. Хабарда айтилишича, бу шаҳарларга йилига Тожикистондан 150-200 минг сайёх келиши кутилмоқда.\n10 январда Душанбега борган бош вазир Абдулла Арипов президент Эмомали Раҳмон билан учрашган эди. Учрашув доирасида икки давлат ўртасида темир йӯл ва автобус қатновларни тиклаш ва чегарада ўтиш пунктларини очиш масалаларида ҳам келишиб олинди.\n6 январь куни Тошкент вилояти халқ депутатлари кенгаши сессиясида нутқ сўзлаган Ўзбекистон президенти Мирзиёев Тожикистонга расмий сафар қилиш учун тайёргарлик кўраётганини маълум қилди.\n«Яқинда Ўзбекистон ҳукуматининг раҳбари Тожикистонга сафар қилди, у ерда бўлиб ўтган музокараларда маълум бир келишувларга эришилди. Шартномалар президент Шавкат Мирзиёевнинг Тожикистонга ташрифи давомида имзоланади», – деди Ўзбекистон Республикаси Туризмни ривожлантириш давлат қўмитаси раиси Азиз Абдуҳакимов.\nУнинг сўзларига қараганда, бу ўта жиддий қадам бўлади, чунки ҳар икки мамлакат аҳолиси ташланадиган бу қадамга катта қизиқиш билан қарамоқда.\n«Биз ўзаро ташрифлар кўпайишига ишонамиз, қариндошларнинг бир-бирлариникига борди-келдиси кўпаяди, шунингдек тиббиёт ва зиёрат туризми ривожланади, Тожикистон фуқаролари Самарқанд, Бухоро ва Хивага бориш имкониятига эга бўлади. Биз бир йилда 150–200 минг кишининг келишини кутаяпмиз», – деди қўмита раиси.\nХабарларга қараганда, Мирзиёевнинг Тожикистонга ташрифи баҳор фаслининг бошларига режалаштирилмоқда.\nЭслатиб ўтамиз, Шавкат Мирзиёев Тошкент вилояти халқ депутатлари билан учрашувида эндиликда Ўзбекистон ва Тожикистон яхши қўшничилик алоқаларини йўлга қўйиши борасида баёнот берган эди. «Биз темир йўл ва энергетика соҳаларида ҳамкорлик қилишга қаратилган кўплаб шартномаларни имзолаймиз», – деди Ўзбекистон раҳбари.\n2016 йилнинг ноябрида Душанбеда икки мамлакат пойтахтлари ўртасида самолёт парвозларини тиклаш борасида протокол имзоланган эди. Айни дамда томонлар Душанбе билан Самарқанд ва Бухоро ўртасида самолёт парвозларини йўлга қўйиш масаласини муҳокама қилмоқда.\nSlideshow Тожикистон янгиликлари Ўзбекистон янгиликлари\nИРОҚДА БЕШ НАФАР ТОЖИКИСТОНЛИК АЁЛ УМРБОД ҚАМАЛДИ\n“ТОЖИК ЭЙР” САМАРҚАНДГА БИЛЕТЛАРНИ 50 ФОИЗГА АРЗОН ҚИЛДИ\nБОЛАЛАРГА УЧИШДА ҚУЛАЙЛИК\nҲУКУМАТ ИСТЕЪФОГА ЖЎНАТИЛДИ\nЎЗБЕКИСТОНДА ИЛК БОР “ЁШ ВАТАНДОШЛАР” ФЕСТИВАЛИ\nПрезидент: “Шоирнинг ҳолидан хабар олинглар!”\nДаракчи газетаси бош мухаррири on ТОЖИКИСТОН “БОЖХОНА ИТТИФОҚИ”ГА ҚЎШИЛАДИМИ?\nбаха on АЛИШЕР УЗОҚОВ ҲАМ СУРИЯ ЖАНГИ ҚУРБОНИ ёхуд Алишер Узоқов тирикми?\nФаррух on Ўзбек тили ўладими?\nАдҳам on “БИР ДАРЁДАН СУВ ИЧАДИГАН ХАЛҚМИЗ!”\nАлишер on АЛИШЕР УЗОҚОВ ҲАМ СУРИЯ ЖАНГИ ҚУРБОНИ ёхуд Алишер Узоқов тирикми?\nДар туйи никоҳӣ пӯшидани чӣ гуна либосро тарафдорӣ мекунед?\nЛибоси сафед, ки дар тамоми ҷаҳон урф шудааст


Аутсорсинг - www.hisob.uz\n“Intellectual accounting system” МЧЖ профессионал бухгалтерия хизматларини таклиф қилади\nO`Z | ЎЗ | РУ\nАутсорсинг мазмуни ва унинг турлари\nДемак, аутсорсинг (outsourcing) нима? (out - ташқи, source - манба) инг. Аутсорсинг – бу Сизнинг фирмангиз фаолиятига хизмат кўрсатиш функсиясининг бир қисмини бошқа бажарувчи ташкилотга бeриш.\nҲозирги вақтда компаниялар бозор томонидан мисли кўрилмаган тазйиққа дуч кeлишади. Ўз товар ва хизматларини юқори сифатини сақлаган холда опeрасион харажатларни пасайтиришга эришиб, бизнeсни самарали шаклда ташкил қилаётган ташкилотларгина муваффақиятга эришишади ва яшаб қоладилар. Рақобатда устунликка эришиш имконини бeрувчи замонавий ва муваффақиятли бизнeс модeллардан бири – аутсорсингдир.\nАутсорсинг турлари. Аутсорсингнинг қуйидаги (асосий) турлари кeнг тарқалган: бухгалтeрлик, юридик, кадрлар бўйича, ИТ аутсорсинг, бинони йиғиштириш (клининг), кўчмас мулк объeктларидан фойдаланиш аутсорсинги, логистик ёки транспорт аутсорсинги, ходимлар аутсорсинги.\nАутсорсинг тамойили: “ўзимда фақатгина бошқалардан яхшироқ бажара оладиганимни қолдираман, ташқи бажарувчига у бошқалардан яхшироқ бажара оладиганини бeраман”.\nМаблағларни тeжаш. Аутсорсинг хизматининг нархи ўзингизда шундай структурани қуриш харажатларига қараганда арзон. Сиз ходимларингизга ҳисобланган иш ҳақига нисбатан ижтимоий суғуртага ажратма қилишингиз, ҳамда даромад солиғи ушлаб қолишга мажбурсиз. Аутсорсeр хизматининг қиймати бу сизнинг харажатингиз ҳисобланиб, солиққа тортиладиган базани камайтиради.\nИш ўрнини тeжаш. Ўзингизда тeгишли структурани яратиш учун қўшимча офис майдончасини, оргтeхникани, канцeлярия харажатларини, ахборот-ҳуқуқий тизимларини ва лицeнзияланган дастурий таъминотни талаб қилиши мумкин\nДоимий узлуксиз иш. Ўз ишчи ва ходимларингизга сиз йиллик мeҳнат таътили, касаллик нафақаси бeришга мажбурсиз. Аутсорсeр фирма доимий ишлайди.\nВақтни тeжаш. Кадрларни танлаш – вақт талаб қиладиган оддий бўлмаган масала ҳисобланади. Сизга зарур бўлган инфратузилма, тeхнологиялар ва мутахассислар бизда eтарлича мавжуд.\nКафолатланган сифат. Аутсорсeр фирма ўз штатида юқори малакали мутахассислар командаси мавжуд ва бундай лойиҳаларни бажаришда бой тажрибага эга.


UFF.uz'да Йоахим Лёв: Россияга кучсиз таркиб билан келдик? Йўқ, биз ёшларга имкон бермоқчимиз\nЯнгиликлар » ЕВРОПА Германия терма жамоаси Россияда бўлиб ўтаётган Конфедерациялар кубоги-2017 мусобақасига ўртача таркиб билан ташриф буюрди. Лёв жамоа етакчилари Ўзил, Кроос, Мюллер, Боатенг ва бошқа футболчиларга дам беришга қарор қилди.\nЛёв эса шу таркиб билан ҳам ижобий натижаларга эришиш мумкинлиги ҳақида фикр билдириб ўтди.\n“Биласизми, айрим футболчилар ўзларидан ажойиб таасуротлар қолдиришмоқда. Масалан Дракслер ва Киммихларнинг футбол ўйнаш услуби терма жамоа ўйинини кучайтира олиши мумкин.\nТўғри, улар жаҳон даражасидаги футболчилар эмас, лекин қачондир Роналду Месси даражасига кўтарила олишади.\nБунга шахсан ишонаман, Россияга ўртача таркибда келганимизни таваккалчиликка йўйманг, биз янги футболчиларга ўзини кўрсатиши учун имкон бермоқчимиз”, - дейди Лёв Goal.com нашрига берган интервьюсида.\nЭслатиб ўтамиз, бугун Тошкент вақти билан 20:00 Германия - Австралия учрашуви старт олади. Манба: www.goal.com Ўқилган: 3737. Фикрлар: 2.\nСана: 19.06.2017 12:08.\nJanob Futbol Нортой ва Парпи


Финландия президенти Саули Ниинистё россиялик ҳамкасби Владимир Путинга қўнғироқ қилиб, мамлакат ҳар қанақасига НАТОга киришини айтибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:32 - Финландия президенти Саули Ниинистё россиялик ҳамкасби Владимир Путинга қўнғироқ қилиб, мамлакат ҳар қанақасига НАТОга киришини айтибди\nФинландия Президенти Саули Ниинистё россиялик ҳамкасби Владимир Путинга қўнғироқ қилиб, бу ҳақда Россия Президентига расмий сайтида хабар қилинибди.\nХабарда ёзилишича, Финландия Президенти россиялик ҳамкасби Владимир Путинга мамлакат ҳар қанақасига НАТОга киришини айтибди. Ваҳолангки, Саули Ниинистё Финландиянинг бу қарорига Россиянинг Украинага бостириб кириши ва Москванинг НАТО кенгайиши бўйича позицияси сабаб бўлганлиги айтилмаганди.\nМаълум бўлишича, Финландия Президенти Саули Ниинистё мамлакатнинг НАТОга қўшилиши ўз хавфсизлигини мустаҳкамлаши билан бирга бошқа давлатлар билан ҳамкорликка таъсир қилмаслигини таъкидлабди. Финландия президенти мамлакат тез кунларда НАТОга аъзолик бўйича ариза топширишини ҳам айтган экан.\n“Суҳбат очиқ ўтди, аммо ҳеч ким қизишмади. Кескинликнинг олдини олиш зарурлиги таъкидланди”, дейди Владимир Путин билан суҳбат ҳақида Финландия президентининг маслаҳатчиси.\n“Президент Саули Ниинистё 2012 йил Владимир Путин билан учрашувда ҳар қандай мустақил миллат ўз хавфсизлигини максимал даражада кўтаришга уриниши ҳақида гапирганини таъкидлаган. НАТОга қўшилиш орқали Финландия айнан ўз хавфсизлигини мустаҳкамлайди”, дейилади Финландия президенти расмий сайтида.\nФранция Президенти Саули Ниинистё Россия Украинада бошланган уруш сабаб тинч аҳоли вакиллари жабрланаётганини афсус билан таъкидлабди. У Кремль расмий сайтида ёзилишича, Россия президенти Финландия доимий ҳарбий нейтралитетидан воз кечиши хато бўлганини таъкидлабди.\nХуллас, ҳамма нарса “Ҳаракат” айтаётгандек бўлмоқда ва бўлади. Бошқалар ҳам буни тан олишлари керак, тўғрироғи, ШАРТ демоқда бизнинг мухбирларимиз.


Ливияда Араб лигаси саммити бўлиб ўтмоқда\n22 апрел 2021, Тошкент вақти: 15:20\nЛивияда Араб давлатлари лигасининг икки кунлик саммити иш бошлади.\nФаластин ва Исроил ўртасидаги тинчлик музокараларини қайта бошлаш масаласи ушбу саммит диққат марказида бўлади.\nСаммит арафасида Араб лигаси Бош котиби Амир Муса Исроил ҳукумати шарқий Қуддусда яҳудийлар учун 1600та янги хонадон қуриш режасидан воз кечган тақдирдагина томонлар ўртасидаги тинчлик музокараларининг қайта давом эттирилиши мумкинлигини таъкидлади.\nИсроил томони ўз режасидан воз кечмаслигини билдириб келмоқда.\nАйни пайтда Исроил ҳарбий танклари Ғазода олиб борилган махсус амалиётларни ниҳоясига етказиб, шанба куни Фаластин ҳудудларини тарк қилди.\nЧегарада рўй берган отишмада икки яҳудий аскар нобуд бўлгандан сўнг, Исроил қўшинлари амалиёт ўтказиш мақсадида Ғазога бостириб кирган эди.


АҚШ расмийларининг маълум қилишларича, ҳозирда американинг Кубадаги Гуантанамо харбий базасида 502 нафар толибон ва Ал-Қаида махбуси сақланмоқда.\nЖума куни эса Афғонистондан яна 34 нафар махбус Гуантанамога олиб ўтилган. Уларнинг бари Афғонистонда олиб борилган аксил-террор амалиётлари давомида қўлга олинганлар.Шунингдек, 150дан зиёд террорчи-махбуслар Афғонистоннинг ўзида сақланмоқда. Ҳозирча уларнинг тақдири ноаниқлигича қолмоқда. Гарчи АҚШ Президенти Жорж Буш харбий трибуналларга махбусларни суд қилишлари учун рухсат берган бўлсада, қамоқдагиларнинг ҳеч бирига айблов жазоси белгиланмади.


СБХ / 2021 йил / № 25 / Бухгалтерга тавсиялар\nНомоддий активлар амортизациясини ҳисоблаб ёзишга оид умумий қоидалар\nАмортизация – бу НМА қийматини уларнинг фойдали хизмат муддати давомида корхона харажатларига аста-секин ўтказишдир (7-сон БҲМС 38-б.).\n● объект НМА таркибига қабул қилинган ойдан кейинги ойнинг 1-санасидан бошлаб;\n● ҳар бир объект бўйича НМА эскириши ҳисобга олинадиган ҳисобварақлар (0500-ҳисобварақлар)да акс эттириш йўли билан ҳар ойда;\n● объектнинг амортизацияланаётган қиймати тўлиқ сўндирилгунига ёки унинг чиқиб кетишига қадар ҳисоблаб ёзинг. НМА чиқариб юборилган ва балансдан ҳисобдан чиқарилган тақдирда амортизацияни сўнгги бор у чиқариб юборилган ойда ҳисоблаб ёзинг (7-сон БҲМС 39, 40-б.).\nНМАдан фойдаланишда бевосита ва билвосита чекловлар мавжуд бўлган тақдирда, мисол учун, НМАнинг муайян объекти билан боғлиқ асосий воситалар ёки бошқа активларни консервациялаш, реконструкция ва модернизация қилишда (ЭҲМ учун дастур сақланадиган серверларни консервациялаш) амортизация ҳисоблаб ёзишни тўхтатиб туринг (7-сон БҲМС 41-б.).\nАмортизацияни корхонанинг ҳисобот давридаги фаолияти натижаларидан қатъи назар ҳисоблаб ёзинг (7-сон БҲМС 42-б.). Бухгалтерия ҳисобида амортизацияни у ҳисоблаб ёзилган ҳисобот даврида акс эттиринг.\nНМАнинг фойдали хизмат муддати қандай аниқланади\nФойдали хизмат муддати – бу:\n● корхона томонидан активдан фойдаланиш кўзда тутилган давр ёки\n● корхона активдан фойдаланишдан олишни мўлжаллаётган маҳсулот (ишлар, хизматлар)нинг тахмин қилинаётган миқдори (ҳажми) (7-сон БҲМС 4-б.).\nНМАнинг фойдали хизмат муддатини у ҳисобга қабул қилиниш чоғида қуйидагилардан келиб чиққан ҳолда белгиланг:\n● патент, гувоҳноманинг амал қилиш муддати ва Ўзбекистон қонун ҳужжатларига мувофиқ НМАдан фойдаланиш муддати бўйича бошқа чекловлар;\n● корхона иқтисодий наф (даромад) олиши мумкин бўлган даврда ушбу объектдан фойдаланиш кўзда тутилаётган муддат (7-сон БҲМС 45-б.).\nНМАнинг алоҳида гуруҳлари учун фойдали хизмат муддатини ушбу активдан фойдаланиш натижасида олиниши кутилаётган маҳсулотлар миқдори ёки ишлар (хизматлар) ҳажмининг бошқа натурал кўрсаткичидан келиб чиққан ҳолда аниқлаш мумкин.\nАгар НМА фойдали хизмат муддатини аниқлай олмаётган бўлсангиз, уни 5 йилга тенг қилиб белгиланг. Бунда фойдали хизмат муддати актив фойдаланишга тайёр бўлган пайтдан бошлаб корхонанинг фаолият кўрсатиш муддатидан ошмаслиги лозим.\nНМАнинг фойдали хизмат муддатини аниқлашда қуйидаги омилларни эътиборга олинг:\n● номоддий активнинг кутилаётган фойдали хизмат муддати;\n● ишлаб чиқаришни ўзгартириш ва яхшилаш натижасида ёки актив томонидан ишлаб чиқарилаётган маҳсулотга (ишларга, хизматларга) нисбатан бозор талабларининг ўзгариши натижасида техник эскириши;\n● активдан фойдаланишдаги юридик ва бошқа чекловлар (масалан, фойдали хизмат муддатининг тугаши билан боғлиқ бўлган чекловлар) (7-сон БҲМС 44-б.).\nМИСОЛ. НМАнинг фойдали хизмат муддатини аниқлаш\nКорхона ихтирога патентни рўйхатдан ўтказди. Унинг тахминига кўра, ихтиро 3 йил давомида иқтисодий наф келтиради, шундан сўнг мазкур маҳсулотга бўлган бозор талабларининг ўзгариши муносабати билан у эскиради.\nКорхона фойдали хизмат муддатини 3 йил ёки активдан фойдаланишдан олиниши мўлжаллаётган маҳсулотнинг тахмин қилинаётган миқдоридан келиб чиқиб белгилашга ҳақли.\nНМАнинг фойдали хизмат муддатини ҳар бир ҳисобот йили охирида қуйидаги ҳолларда қайта кўриб чиқинг:\n● НМАни яхшилаш ва хизмат муддатини узайтириш учун сарф қилинган харажатлар натижасида келгуси даврда активнинг фойдали хизмат муддатининг ўзгариши ёки келгусидаги иқтисодий фойдани олиш шартларининг ўзгариши кутилаётган бўлса;\n● прогнозлар дастлабки баҳолардан сезиларли даражада фарқ қилиб, жорий ва келгуси даврлар учун амортизация суммасини кўпайтириш ёки камайтириш керак бўладиган бўлса (7-сон БҲМС 54-б.).\nЯнги фойдали хизмат муддатидан келиб чиқиб НМА амортизациясини ўзаришларни раҳбарият тасдиқлагандан кейинги ойдан бошлаб ҳисоблаб ёзинг.\nНМА амортизацияси ҳисоблаб ёзиладиган қиймат\nАмортизацияни НМАнинг амортизацияланадиган қийматига ҳисоблаб ёзинг.\nАмортизацияланадиган қиймат = Бошланғич қиймат (тикланиш қиймати) – Тугатиш қиймати\nТугатиш қиймати — номоддий активнинг фойдали хизмат муддати тугаганда чиқиб кетиши чоғида у учун олиниши мўлжалланаётган унинг тахмин қилинган (баҳоланган) суммаси (чиқиб кетиш бўйича кутилаётган харажатларни чегирган ҳолда) (7-сон БҲМС 4-б.).\nТугатиш қиймати жуда кичик бўлса, уни ҳисобга олмаса ҳам бўлади. Агар у катта бўлса, уни НМА харид қилинган санада ҳам, қайта баҳолаш санасида ҳам аниқланг (7-сон БҲМС 55-б.).\nНомоддий активнинг тугатиш қиймати қуйидаги ҳолларда нолга тенг деб ҳисобланади:\n● кутилаётган фойдали хизмат муддати охирида учинчи тараф билан уни сотиб олиш ҳақидаги битим мавжуд бўлмаса;\n● ушбу НМА учун фаол бозор мавжуд бўлмаса ҳамда НМАнинг кутилаётган фойдали хизмат муддати охирида бундай бозорнинг мавжуд бўлиш эҳтимоли бўлмаса (7-сон БҲМС 56-б.).\nФаол бозор – олди-сотди объектлари бир турда (бир хил) бўлган ва ҳар қандай вақтда битимни амалга оширишни хоҳловчи манфаатдор сотувчи ва харидорларни топиш мумкин бўлган, шунингдек нархлар ҳақидаги маълумотлар ошкор (ҳаммабоп) бўлган бозор (7-сон БҲМС 4-б.).\nНМА амортизациясини турли усулларда ҳисоблаб ёзиш\nНМА амортизациясини қуйидаги усуллардан бири ёрдамида ҳисоблаб ёзинг:\n● бир маромли (тўғри чизиқли) ҳисоблаш усули;\n● ишлаб чиқариш усули (бажарилган ишлар ҳажмига мутаносиб равишда);\n● йиллар йиғиндиси усули (кумулятив усул) (7-сон БҲМС 46-б., 47-б.).\nНМАдан фойдаланишнинг дастлабки йилларида тезлаштирилган амортизациялаш зарурати бўлганда охирги иккита усулни қўлланг.\nАмортизацияни ҳисоблашда қўлланилаётган усулларни, шунингдек НМАнинг фойдали хизмат муддатини қайта кўриб чиқиш эҳтимолини албатта корхонанинг ҳисоб сиёсатида акс эттиринг.\nБир маромли (тўғри чизиқли) ҳисоблаш усули\nАмортизация НМАнинг фойдали хизмат муддати мобайнида уларнинг амортизацияланадиган қийматидан келиб чиққан ҳолда бир маромда, тенг улушларда ҳисобланади (7-сон БҲМС 46-б. «а» к. б.).\nАмортизацияни ҳисоблаш формулалари:\nЙиллик амортизация суммаси = Амортизацияланадиган қиймат /\nФойдали хизмат муддати (йилларда);\nБир ойлик амортизация суммаси = Бир йиллик амортизация суммаси / 12.\nМИСОЛ. Бир маромли (тўғри чизиқли) ҳисоблаш усулида НМА амортизациясини ҳисоблаб ёзиш\n15 млн сўмлик патент кўринишидаги НМА 2020 йил 26 октябрда ишга туширилди.\nФойдали хизмат муддати – 5 йил.\nТугатиш қиймати – 0.\nБир йиллик амортизация суммаси:\n15 / 5 = 3 млн сўм.\nБир ойлик амортизация суммаси:\n3 / 12 = 0,25 млн сўм.\n2020 йилда амортизация ноябрь ойидан бошлаб ҳисобланади:\n0,25 х 2 ой = 0,5 млн сўм.\n2021 йил учун амортизация 3 млн сўм (0,25 х 12)га тенг.\nИшлаб чиқариш усули (бажарилган ишлар ҳажмига мутаносиб равишда)\nМазкур усул ҳар бир муайян даврда НМАдан фойдаланишдан олинадиган маҳсулотларни ҳисобга олишга асосланган. Бунинг учун бутун фойдали хизмат муддатидаги умумий баҳоланган ишлаб чиқариш қуввати йиғиндисини ва муайян даврдаги ишлаб чиқаришнинг асл қувватини аниқлаш лозим. Ишлаб чиқариш қуввати сифатида:\n● ишлаб чиқариладиган маҳсулот бирликлари сони;\n● ишланган соатлар сони;\n● тонна-километрлар сони ва бошқалар олиниши мумкин (7-сон БҲМС 46-б. «б» к.б.).\nИшлаб чиқариш қувватининг бир бирлигига амортизация суммаси =\nАмортизацияланадиган қиймат /\nНМАнинг бутун фойдали хизмат муддатида ишлаб чиқарилиши кўзда тутилаётган маҳсулот (иш, хизмат)лар ҳажми\nБир ойлик амортизация суммаси =\nИшлаб чиқариш қувватининг бир бирлигига амортизация суммаси х Бир ойда маҳсулот\n(иш, хизмат) ишлаб чиқариш ҳажми.\nМИСОЛ. Ишлаб чиқариш усулида НМА амортизациясини ҳисоблаб ёзиш\n15 млн сўмлик патент кўринишидаги НМА 2020 йил 28 декабрда ишга туширилди.\nПатентдан фойдаланиб, фойдали хизматнинг бутун даври мобайнида 3 млн дона буюм ишлаб чиқариш мумкин.\nИшлаб чиқариш қувватининг бир бирлигига амортизация суммаси:\n15 / 3 = 5 сўм.\n2021 йилда 0,5 млн дона буюм ишлаб чиқариш кўзда тутилмоқда.\n2021 йилда амортизация:\n0,5 х 5 = 2,5 млн сўмга тенг бўлади.\nИкки баравар амортизация меъёри билан қолдиқни камайтириш усули\nАмортизация ажратмаларининг йиллик суммаси ҳисобот йили бошидаги НМАнинг қолдиқ қийматидан ва фойдали хизмат муддатидан келиб чиқиб ҳисобланган амортизациянинг икки баравар меъёридан келиб чиққан ҳолда аниқланади. Кутилаётган тугатиш қиймати НМАнинг бошланғич (қайта тиклаш) қийматидан чегирилмайди (7-сон БҲМС 48-б.).\nАмортизациянинг йиллик суммаси =\nҳисобот йили бошидаги НМАнинг қолдиқ қиймати х (НМА объектининг фойдали хизмат муддатидан келиб чиқиб ҳисобланган амортизация меъёри х 2)\nАмортизациянинг ойлик суммаси = Амортизациянинг йиллик суммаси / 12.\nМИСОЛ. Икки баравар амортизация меъёри билан қолдиқни камайтириш усулида НМА амортизациясини ҳисоблаб ёзиш\nАмортизация меъёри – 20% (100 / 5).\nБиринчи йил учун амортизациянинг йиллик суммаси (2021 йил январь-декабрь ойлари):\n15 х (20% х 2) = 6 млн сўм.\nАмортизациянинг ойлик суммаси: 6 / 12 = 0,5 млн сўм.\nБиринчи йил охиридаги қолдиқ қиймат: 15 – 6 = 9 млн сўм.\nИккинчи йил учун амортизациянинг йиллик суммаси (2022 йил январь-декабрь ойлари):\n9 х (20% х 2) = 3,6 млн сўм.\nБир ойлик амортизация меъёри: 3,6 / 12 = 0,3 млн сўм.\nЙиллар йиғиндиси усули (кумулятив усул)\nҲар йили амортизация меъёри амортизация муддати охирига қадар қоладиган амортизацияланадиган қийматдаги улуш сифатида аниқланади. Улуш амортизация ажратмалари тугагунига қадар қоладиган тўлиқ йиллар сонини амортизация муддатини ташкил қиладиган йиллар тартиб сонлари йиғиндисига бўлиш орқали аниқланади.\nАмортизация ажратмаларининг йиллик суммаси амортизацияланувчи қийматдан ҳамда суратида НМАнинг фойдали хизмат муддатининг охирига қадар қоладиган йиллар сони, махражида эса – НМАнинг фойдали хизмат муддати йиллари сони йиғиндисининг нисбатидан келиб чиққан ҳолда аниқланади (7-сон БҲМС 49-б.).\nАмортизацияланаётган қийматнинг улуши = Амортизация ажратмалари тугашигача қолган тўлиқ йиллар сони / Кумулятив рақам\nКумулятив рақам – бу амортизация муддатини ташкил қиладиган йиллар тартиб сонлари йиғиндиси. У қуйидаги формула бўйича аниқланади:\nКумулятив рақам = N х (N + 1) / 2,\nN – объектнинг кўзда тутилаётган хизмат муддати.\nЁхуд кумулятив рақамни амортизация муддатини ташкил қиладиган йиллар тартиб сонларини қўшиш орқали топиш мумкин. Дейлик, хизмат муддати 5 йил бўлса, кумулятив рақам қуйидагича аниқланади:\nАмортизациянинг йиллик суммаси = Амортизацияланадиган қиймат х\n(Объектнинг фойдали хизмат муддати тугашигача қоладиган йиллар сони / Кумулятив рақам).\nМИСОЛ. Йиллар йиғиндиси усули (кумулятив усул)да НМА амортизациясини ҳисоблаш\n18 млн сўмлик патент кўринишидаги НМА 2020 йил 28 декабрда ишга туширилди.\n5 х (5 + 1) / 2 = 15.\n18 х (5 / 15) = 6 млн сўм.\nАмортизациянинг бир ойлик меъёри: 6 / 12 = 0,5 млн сўм.\n18 х (4 / 15) = 4,8 млн сўм.\nАмортизациянинг бир ойлик меъёри: 4,8 / 12 = 0,4 млн сўм.\nНМА мавсумий тусдаги ишлаб чиқаришда фойдаланилаётган бўлса, амортизация ажратмаларининг йиллик суммасини активдан фойдаланиш даври мобайнида ҳисобот йилида бир маромда ҳисобланг.\nИшлаб чиқариш усули бундан мустасно. Бу усулда маҳсулот чиқарилмаган даврда амортизация ҳисобланмайди (7-сон БҲМС 50-б.).\nВАЗИЯТ. Амортизациянинг турли усулларини қўллаш\nНМАнинг турли объектларига амортизацияни ҳисоблашнинг ҳар хил усулларини қўлласа бўладими?\nБўлади, аммо НМАнинг ҳар хил турлари (гуруҳлари)га. Бунда бир турдаги НМАга (бир гуруҳ, бир тип ичида) фақат бир усулни қўлланг.\nМисол учун, патентлар бўйича – ишлаб чиқариш усули, интеграл микросхемалар топологиялари бўйича эса – кумулятив усулдан фойдаланинг.\nВАЗИЯТ. Амортизация ҳисобланадиган усулни ўзгартириш\nАмортизация ҳисобланадиган усулни ўзгартирса бўладими?\nАгар НМАдан фойдаланишдан олиниши кўзда кутилаётган иқтисодий нафда жиддий ўзгаришлар кузатилса ва вужудга келган вазиятда амортизация усулининг ўзгартирилиши ўз-ўзини оқласа, бўлади.\nУсулнинг ўзгартирилишини ҳисоб сиёсатида акс эттиринг. Ўзгариш сабабини ва унинг иқтисодий самарасини молиявий ҳисоботга илова қилинган тушунтириш хатида акс эттиринг.\nАмортизация ҳисоблаб ёзишнинг бухгалтерия ҳисоби\nҲисоблаб ёзилган амортизация суммалари НМАнинг вазифаси ва фойдаланиш соҳасига қараб корхона харажатларига (тайёр маҳсулот, товар, ишлар, хизматлар таннархига) олиб борилади.\nНМАдан узоқ муддатли активларни ишлаб чиқаришда фойдаланилганда ҳисобланган амортизация капитал қўйилмаларни ҳисобга олиш счётларига олиб борилади. Масалан, НМАдан ўз эҳтиёжлари учун бино қуришда фойдаланганда ҳисобланган амортизация 0810-счётда ҳисобга олинади.\nМИСОЛ. НМАга амортизация ҳисоблаб ёзишнинг бухгалтерия ҳисоби\nСавдо корхонаси товар белгисига амортизацияни тўғри чизиқли усул ёрдамида ҳисобламоқда.\nАмортизациянинг бир ойлик суммаси – 0,3 млн сўм.\nСавдо белгисига амортизация ҳисобланди\n0520-«Савдо маркалари, товар белгилари ва саноат намуналарининг амортизацияси»\nМолия вазирлиги департаменти директори ўринбосари,


Иш ташлаш давом этмоқда\n15 май 2021, Тошкент вақти: 11:10\nИспанияда тўрт кундирки, ёнилғи нархлари ошишидан норози юк машина ҳайдовчиларининг иш ташлаш тадбири давом этмоқда. Полиция 70 зиёд норозини ҳибга олди. Ҳайдовчилар автомобиль йўлларини тўсиб олган.\nИспания аҳолиси шу кунларда ёнилғи ва озиқ-овқат тақчиллигини бошдан кечирмоқда. Сўнгги кунларда иш ташловчилар сафи балиқчи ва фермерлар ҳисобидан кенгаймоқда. Қўшни Португалияда эса ҳукумат ҳайдовчиларга ёнилғи нархи ошиши сабабли товон пули тўлашга рози бўлганидан кейин иш ташлаш тўхтади.


Қиш ғамини ёзда е — Teletype\nIfoda Agro Kimyo Himoya\nҚиш ғамини ёзда е\n“Қиш ғамини ёзда е” деган мақол фақатгина фасллар билан боғлиқ эмас, бу эртага яхши ҳосил, баракали хирмон кўтармоқчи бўлган миришкор учун уруғни экишдан бошлаб, унинг парваришига бўлган эътибор ҳам тушунилади.\nАлбатта бунда уруғни ерга қадашдан бошлаб, ҳосилга қадар парваришни эътибордан четда қолдирмаслик муҳим. Биргина буғдой уруғини олайлик. Уни ерга шунчаки қадаб қўйиш – баракали ҳосил олиш имкониятини камайтиради. Шу боис уруғни дорилаб экиш тавсия этилади. Эккандан кейингги парваришларда ҳам ўсимликни озиқлантириш, касаллик ва зараркунандаларга қарши чораларни ўз вақтида кўриш мақсадга мувофиқ саналади.\nИфода компаниясининг тажрибали агрономлари, энг аввало, буғдой уруғини дорилаб экишни тавсия этади. Таъкидлаш керак, бу амалиёт юқори даражада натижа бермоқда. Керакли агротехник тадбирларни ўз вақтида, сифатли ва тўғри олиб бориш орқали ҳосилдорликни 40% дан 100% гача оширишга эришиш мумкин. Ўғитлашдан аввал иқлим шароити, ернинг мелиоратив ҳолати ва тупроқдаги органик модда ҳамда минерал ўғитлар миқдори яхшилаб ўрганилади ва шунга қараб мавсумий дастур тузилади.\nNovember 24, 2020, 12:50


«Охунжон Мадалиевнинг унвони алмашиб қолган эди». Қиличбек Тожиев шогирдининг алмашиб қолган унвони ҳақида (видео) - Daryo\n16:59, 27.06.2021 45385\n«Охунжон Мадалиевнинг унвони алмашиб қолган эди». Қиличбек Тожиев шогирдининг алмашиб қолган унвони ҳақида (видео)\nЎзбекистонда хизмат кўрсатган артист Қиличбек Тожиев шогирди Охунжон Мадалиевнинг алмашиб қолган унвони билан боғлиқ воқеа ҳақида гапириб берди.\nОхунжон билан боғлиқ энг эсда қоларли вазиятлардан бири бу — унга 1999 йили Ўзбекистонда хизмат кўрсатган артист унвони берилди. Унвон сентябрда Мустақиллик куни эълон қилинарди ва декабрь ойида, яъни Конституция кунида бериларди. Фарғонада театрда тақдимот бўляпти. Ҳам концерт беришимиз керак, ҳам мукофотланганларни тақдирлаш керак. Вилоят ҳокимимиз Алишер Абдужалилович Отабоев бошчилигида мукофотлар топширилди. Охунжонга навбат келди: Охунжон чиқди, ҳокимимиз гувоҳнома ва медални Охунжонга топширди.\nОхунжон мукофотни олиб тўғри мени ёнимга келиб, «Устоз, бу меники эмас, бу сизники», деб мукофотни берди. «Раҳмат» деб хурсанд бўлдим, ўшанда мен ҳали унвон олмаган эдим. Охунжон олганига жуда хурсанд бўлганман, чунки шогирдим, унинг ютуғи — менинг ютуғим. «Устоз, ўзингиз тақинг» деди Охунжон. «Мен сенга тақиб қўяман» деб медал қутисини очсам, ишонасизми, Ўзбекистон халқ артисти унвони турибди. Гувоҳномада Ўзбекистонда хизмат кўрсатган артист деб кўрсатилган, лекин медалга адашиб «Ўзбекистон халқ артисти» унвонини бериб юборишибди.\nАллоҳнинг қудратини қаранг. Ўзи унвондан кейин Охунжон бор-йўғи 7-8 ой яшади холос. Бу ҳолат аслида «Сен шу унвонга лойиқсан» дегани эди-да.\nКейин «Охунжон, сен Ўзбекистон халқ артисти бўлдинг» десам, «Нимага унақа деяпсиз?» деди. Мен «Мана, кўргин» десам, ҳамма ҳайрон қолиб, гулдурос қарсаклар чалишиб, тўполон бўлиб кетган эди.\nМавзуга доир: «Наркотикдан ўлди, суиқасд бўлган дейишади, аммо…». Охунжон Мадалиевнинг сирли ўлимига нима сабаб бўлган? (видео)\n20:32, 03.05.2022 33228\n02:14, 27.04.2022 32035\n09:53, 10.05.2022 18794\n05:05 Бугун 567\n23:40, 22.05.2022 9098\n23:08, 22.05.2022 13054\n23:05, 22.05.2022 18287\n14:16, 21.05.2022 77564\n23:17, 21.05.2022 76110\n18:55, 21.05.2022 51590


Хитой ўзбекистонлик болалар учун коронавирус ҳақида комикс яратди - 09.02.2020, Sputnik Ўзбекистон\nКомиксда суратлар ва оддий матн ёрдамида коронавирус нимаси билан хавфлилиги тушунтирилади. Шунингдек, уни юқтирмаслик учун нималар қилиш лозимлиги... 09.02.2020, Sputnik Ўзбекистон\n16:59 09.02.2020 (янгиланди: 15:45 12.02.2020)\nКомиксда суратлар ва оддий матн ёрдамида коронавирус нимаси билан хавфлилиги тушунтирилади. Шунингдек, уни юқтирмаслик учун нималар қилиш лозимлиги кўрсатилган.\nТОШКЕНТ, 9 фев — Sputnik. Хитойнинг Ўзбекистондаги элчихонаси болаларга коронавирус нима экани содда қилиб тушунтирилган комикс эълон қилди.\nУларда сурат ва оддий матн ёрдамида коронавирус нимаси билан хавфлилиги тушунтирилади. Шунингдек, уни юқтирмаслик учун нималар қилиш лозимлиги кўрсатилган.\nКоронавирусга оид сўнгги маълумотлар\nСўнгги маълумотларга кўра, у билан касалланганлар сони 37553 кишига етган. Вафот этган 813 нафар, соғайиб кетганлар 2649 нафар кишини ташкил этади.\nВирус 25 дан зиёд мамлакатларда, жумладан, Россияда қайд этилган.\nЖаҳон соғлиқни сақлаш ташкилоти (ЖССТ) ушбу вазиятни фавқулодда ҳолат деб тан олди.


Севги нима ёхуд 12 ёшли боланинг «илк муҳаббат»и - www.ziyouz.uz\nБош саҳифа Оила ва жамиятСевги нима ёхуд 12 ёшли боланинг «илк муҳаббат»и\nБугун севги ҳақидаги савол билан боғча тарбияланувчисими ёки мактаб ўқувчисигами мурожаат қилсангиз, албатта, жавоб оласиз. Гарчи жуда чиройли жавоб бўлмаса-да, уларнинг бу мавзу ҳақидаги ҳаминқадар фикрларини тушуниш қийин эмас.\nКелинг, яхшиси мавзу ичига чуқурроқ кириб борайлик.\n… “Байрам” келмасидан анча олдин, кундалик иш-юмуш, ташвишлардан бироз бўлса-да ҳолироқ бўлиш мақсади билан радио мурватини бурадим. Кечки пайт бўлганлиги боисми, деярли барча хусусий радиоканалларда табриклар саҳифаси берилаётган экан. Бирорта яхшироқ қўшиқ тинглаш илинжи билан радиони у каналдан бу каналга олдим. Кўнглимга ёқадиган қўшиқни топдим-у, лекин… Лекин табрикларда ўқиб эшиттирилаётган хатлар ва телефон қўнғироқлардаги “мухлис”ларнинг бемалол “ошкоралик” билан айтаётган “дил изҳорлари”ни эшитиб, қўшиқ таассуротидан ҳам чалғидим. Шундай “дил изҳорлари”дан ёдимда қолган айрим мисолларни келтираман:\n— Асалим Наргис, ман сани севаман. Бу дунёда мани борим ҳам, йўғим ҳам ўзингсан…\n— Қадрдон К… ака. Мени кечиринг, сизни бугун ранжитиб қўйдим. Аслида мен фақат сизни…\n— Осмондаги Ҳилолим! Сени таваллуд айёминг билан табриклайман. Мени бахтимга…\n— Мен сенсиз яшолмайман Д… ва ҳоказо.\nБошловчи хатларни ўқиб бўлгач, унга муносабат билдирди: “бугунги кунда севги-муҳаббат ёшлар ўртасида эпидемия каби тарқалди”. Унинг бу гапларни айтишдан муддаоси нима билмадим-у, лекин аччиқ бўлса-да, унинг сўзларида жон бордек. Эпидемияга қарши кураш чоралари кўриладию, лекин унга қиёс қилинган нарса тақиқланмагани боисми, уни ҳеч ким тўхтатолмайди. Балки у фақат инсоннинг ўзига тегишли бўлгани учундир…\nЯқинда катта ёшли кишилар даврасида бўлганимда, шу мавзу бўйича ҳам катталар ўзлари билганларича гапирдилар. Даврадагилардан бири шундай деди: “Ҳозир севги-муҳаббат деганлари ўйинчоқ бўлиб қолди. Осонгина севади, осонгина изҳор қилади, осонгина ташлаб кетади, осонгина унутади, осонгина бошқасини топади, осонгина…”\nБиз бугун инкор этолмайдиган яна бир ҳақиқат бор: Ҳордиқ истаб қайси бир истироҳат боғига борманг, у ерда ўтириш учун бирорта бўш ўриндиқ тополмайсиз. Жуфтликлар ёнига бориб ўтиришга эса истиҳола қиласиз. Ўша жуфтликларнинг ошкора бир-бирига қилаётган муомаласидан баъзида ҳайратга тушасиз. Очиғи, ўрганиб ҳам\nНаҳот, муҳаббат туйғуси ҳақиқатан ҳам ўйинчоққа айланиб қолган бўлса? Аслини олганда дунёда ҳамма нарса қадр топгани учун ҳам азиз бўлади. Аммо бугун севги-муҳаббат деган туйғунинг қадри қаэрларда сарсон-саргардон… “Ёшликда ўйнаб-кулиб қолиш керак” деган бемаъни фикрдаги йигит-қизлар даврларининг “мазмунли” ўтиши учун севги-муҳаббатни танлаганликларини қай сўз билан оқлаш мумкин?! Бу гапларимга эътироз билдирадиганлар ҳам топилиши табиий. Лекин ўйлаб кўринг, ҳамма нарса одоби билан гўзал бўлгани каби, муҳаббат ҳам одоби билан чиройли эмасми?\n… ҲАМ РАДИО, ҲАМ ГАЗEТА, ҲАМ ТEЛEВИДEНИЕ…\nБугунги кунга келиб нафақат радиоканалларимиз, балки хусусий газеталаримиз ҳам “ошиқ”ларнинг дил сўзларини “маъшуқ”ларга етказувчи оддий воситага айланди-қолди.\nЯқинда шундай газеталаримиздан бирида 12 ёшли ошиқ бола синфдош қизга севги изҳор қилган сатрларга кўзим тушди. 12 ёшли…\nБу унинг тахминан 5- ёки 6-синфда ўқиётганидан далолат беради. Буниси ҳам етмагандек, у ўз севгисини “менинг биринчи муҳаббатим” дея таърифлабди. Кичик ёшдаги мактаб ўқувчисининг муҳаббат мавзусида шунчалик даражада фикр юрита олганига қойил қоласан киши. Бу гапни бир дугонамга айтганимда, “эй, шунгаям ҳайрон бўласанми, боғча болалари севиш нималигини билади-ку, ҳали у мактаб ўқувчиси экан”, деди қўл силтаб. Мени эса бир савол қийнайди: улар шу ёшидаёқ севишни кимдан ўрганишган экан? Бунга сабаб қилиб бир нечта омилларни келтиришимиз мумкин. Жумладан, радиоканаллар орқали айтилаётган очиқ-ойдин дил изҳорлари, газета саҳифаларини тўлдираётган оҳ-воҳлар, қолаверса телевидениэ орқали намойиш этилаётган бачкана телесериаллар қаҳрамонларига тақлид ёшларни бу туйғуга енгил-элпи қараш билан бирга анчагина маънавий қашшоқ ҳам қилиб қўйди. Газета, радио ёки телевидениэдаги сериалларни мунтазам кузатиб борсангиз, у ерда шундай ҳолатлар ҳам учрайдики, бу нарса қандай ёшда бўлишидан қатъи назар, халқ тили билан айтганда, болаларнинг “кўзини очиб юборади”.\nАйни ўқиш, изланиш, илм олиш ёшида бўлганларга севги-муҳаббат анчагина халақит беради. Тасаввур қилиб кўринг, ҳали боғча ёки мактаб ёшидаги боланинг муҳаббат ҳақида ўйлаши ва ёхуд ёқтирганига севги изҳор этишини қабул қилиш мушкул. Ҳар нарсанинг ўз ўрни бўлгани каби севмоқликнинг ҳам вақти-соати бор. Ўқиб, изланиб, маълум бир касбнинг эгаси бўлгандан\nкейин ҳам севишга вақт топилади. Тан олиш керак, ҳаётда севги-муҳаббатнинг ҳам ўз ўрни бор. Мана шу ўринни ақл тарозисига солиб, кейин белгилаш лозим, назаримда.\n“СEВГИ МАКТУБИ МУҲОКАМА ҚИЛИНМАЙДИ”… МИ?\nБиз мактабда ўқиб юрган кезларда синфдош дўстларнинг ёки юқори синф ўқувчиларининг синфимиз қизларига ёзган хатлари ўқитувчимизнинг қўлига тушиб қолса, катта шов-шувга сабаб бўлар ва ўша хат ўқитувчиларнинг умумий мажлисида муҳокама қилинарди. Хат ёзган ўқувчи ҳам, жавоб берган ҳам бирдек жазога тортиларди. Ҳатто шундай вақтлар ҳам бўлардики, ота-оналар мажлисида ҳам бу хат муҳокама қилиниб, ўша ота-оналар ўз болаларининг тарбияси билан мунтазам шуғулланмаганликда айбланарди. Ҳозир-чи? Умуман, олганда севги мактубининг умуммуҳокамага қўйилиши тўғрими?\nБошида ўқитувчиларнинг бу ишларини мутлақо нотўғри деб ҳисоблардим. Ҳозир ўқитувчиларимиз қўллаган бу усул бир томондан тўғри ҳам бўлган, деб ўйлайман. Ўшанда ўқитувчиларимиз бизнинг севги-муҳаббатга бўлган муносабатимизни сўндирмоқчи эмас, балки бизнинг бу ишимиз кичик ёшдаги ўқувчиларга ҳам жиддий таъсир ўтказишидан қўрққан эканлар.\nЁшимиз улғайгач, буни тушунганмиз.\nБугун ҳам ўқувчилар ўқитувчилари севги мактубларини кўпчиликнинг олдида муҳокама қилишларини ёқлашмайди. Ўқитувчиларнинг бу ишларини, балки, бутунлай оқлаб бўлмас, лекин улар бу билан бизга ёмонлик тилашмайди-ку! Агар нотўғри десак, ўқувчиларнинг ўзлари тўғри иш қилаяптиларми?\nУлар ўзларидан пастки синфда таҳсил олаётган укаларига ўрнак бўлишлари кераклигини унутиб қўймаяптиларми? Севиш ёшига етганликларини ҳис қилган эканлар, буни сир тутиш наҳот қўлларидан келмаса?…\nҚиссадан ҳисса нима?\nСевги-муҳаббат биз ўйлаганчалик оддий туйғу эмас. У покиза туйғу. Уни дилларимизда, юрагимизда сақламоғимиз керак. Токи унга бошқалар беписанд муносабатда бўлмасинлар!\nМаъмура Рамазон қизи,\n← Аввалги Аввалги Кел, кўр мани исқ найлади…\nКейинги → Кейинги: Интернет “касаллиги”


Йўл ҳаракати қоидаларида қандай ўзгаришлар юз берди? » Ўзбекистон янгиликлари – Zamin.uz\nЙўл ҳаракати қоидаларида қандай ўзгаришлар юз берди?\n19 ноябрь 2016, 15:21\nМамлакатимизда 2016 йилнинг 1 март кунидан бошлаб янги таҳрирдаги Йўл ҳаракати қоидалари амал қилмоқда. Унда эса ҳаракатланиш хавфсизлигини таъминлаш самарадорлигини оширишга хизмат қилувчи бир қатор янги меъёрлар жорий этилган. Шу боис Ўзбекистон Республикасининг Маъмурий жавобгарлик тўғрисидаги кодексига ҳам тегишли ўзгартириш ва қўшимчалар киритиш зарурати юзага келди. Натижада янги ўзгаришлар ва қўшимчалар ишлаб чиқилиб, 2016 йил 24 сентябрдаги “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонуни билан амалга жорий этилди. Ушбу янги ўзгаришлар ва қўшимчалар тўғрисида ва унга сабаб бўлган Йўл ҳаракати қоидаларидаги янги меъёрлар тўғрисида ўқувчиларимиз учун батафсилроқ тушунтириш беришларини сўраб Ўзбекистон Республикаси ИИВ ЙҲХББ бошлиғи, полковник Холматжон САЙДАЛИЕВга мурожаат қилдик.\n— Холматжон Аҳмедович, аввало, Йўл ҳаракати қоидаларига киритилган янги меъёрлар йўл ҳаракати хавфсизлигида қанчалик аҳамиятга эга эканлиги тўғрисида маълумот берсангиз.\n— Ҳозирги кунда бутун дунёда ҳаракатланиш хавфсизлигини таъминлаш энг долзарб муаммолардан бирига айланган. Чунки йўл-транспорт ҳодисалари натижасида мамлакатлар иқтисодиёти жуда катта зарар кўрмоқда. Шунингдек, бундай кўнгилсизликлар маънавий жиҳатдан инсонларга ҳам ўнглаб бўлмас даражада зиён етказяпти. Машина уриб кетиши оқибатида ҳаётдан бевақт кўз юмаётган бегуноҳ инсонлар орасида кимнингдир отаси, онаси, яна кимнингдир жондан азиз фарзандлари борлигини тасаввур қиладиган бўлсак, бу ҳодисаларнинг аянчли кўриниши кўз олдимизда яққол намоён бўлади.\nОлдимизда ана шундай муаммо турган экан, унинг ечимини топиш устида ҳамма бирдек бош қотирмоғи лозим. Ўзбекистон Республикаси Вазирлар Маҳкамасининг 370-сонли қарори билан кучга кирган ҳамда мамлакатимизда 2016 йилнинг 1 мартидан бошлаб амалда қўлланилаётган бир қатор ўзгартириш ва қўшимчаларни ўз ичига олган янги таҳрирдаги Йўл ҳаракати қоидалари айнан ана шу муаммолар ечимига тўғри ва оқилона йўл топиш мақсадига хизмат қилади.\n— “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонунга кўра қайси ҳужжатларга ўзгартиришлар киритилди?\n— Шу йилнинг 24 сентябь кунидан бошлаб расман кучга кирган ушбу Қонун билан Ўзбекистон Республикасининг Маъмурий жавобгарлик тўғрисидаги кодексининг (Бундан кейин — МЖТК) 125-, 128-, 138- ва 248-моддаларига қўшимча ва ўзгартиришлар киритилди.\n— Янги таҳрирдаги Йўл ҳаракати қоидаларида автотранспорт воситалари ҳайдовчиларига автомобилдаги бошқа йўловчиларнинг қилмишлари учун ҳам жавобгарлик белгиланган, шу ҳақда ҳам тўхталиб ўтсангиз.\n— Биласиз, сўнгги вақтларда, айниқса, тўй-тантаналарда танасини ташқарига чиқариб видео тасвирга олаётганлар тез-тез учраб турибди. Бу эса ҳаракатланиш хавфсизлигига жиддий раҳна солади. Эндиликда ҳайдовчи ҳаракатни бошлашдан олдин йўловчиларни ҳаракат вақтида танани (қўлни чиқариш бунга кирмайди) автомобиль салонидан ташқарига чиқариш мумкин эмаслиги ҳақида огоҳлантириши шарт. Агар ЙПХ инспекторлари томонидан шундай қоидабузарлик аниқланадиган бўлса, ҳайдовчига нисбатан МЖТКнинг 1285-моддаси 2-қисми асосида чора кўрилади. Яъни бу ҳайдовчи республикамизда жорий этилган энг кам ойлик иш ҳақининг ўн баробарида жарима тўлайди.\nХудди шу талаб Йўл ҳаракати қоидаларининг йўловчиларга тегишли 24-бандига ҳам қўшимча қилинди. Демакки, шундай қоидабузарлик содир этган йўловчиларга нисбатан ҳам МЖТКнинг 138-моддаси 4-қисмига асосан жавобгарлик белгиланди. Яъни йўловчиларнинг бу қоидабузарлиги уларга энг кам ойлик иш ҳақининг бир баробари миқдорида жарима солинишига асос бўлади.\n— Автотранспорт воситасида бўлиши шарт қилиб қўйилган жиҳозларнинг муҳимлик жиҳати нималарда акс этади?\n— Ҳа, бундай қўшимча талаблар ҳам кимлар учун ортиқча харажатдек. Кераксиз даҳмазадек туюлаётган бўлиши мумкин. Аммо бу талаблар зарурий эҳтиёждан келиб чиқиб, хавфсизликни таъминлаш мақсадида киритилди. Битта мисол, куннинг қоронғи вақтларида, айниқса, ёритилмаган жойларда транспорт воситаси бирон-бир сабаб билан, масалан, носозлик туфайли тўхтаб қолиши мумкинми? Шундай вақтда ҳайдовчи машинасини таъмирлаш учун ташқарига чиқади. Натижада хавфли ҳолат юзага келади. Йўлдан ўтаётган транспорт воситалари ҳайдовчилари таъмирлаш ишлари билан банд бўлган ҳайдовчини кўрмай қолишлари мумкин. Айниқса ёғингарчиликли тунларда бунинг эҳтимоли ниҳоятда кучаяди. Мана шуларни эътиборга олиб, тунги вақтларда ҳайдовчиларга нур қайтарувчи махсус нимчаларни кийиб олиш мажбурияти юклатилди. Эндиликда ҳар бир транспорт воситасида тиббиёт қутичаси, ёнғин ўчиргич, мажбурий тўхтаганни билдирувчи белги билан биргаликда нур қайтарувчи махсус нимчалар ҳам бўлиши, шунингдек, йўл ҳаракати қоидаларининг 3-иловасига кўра фавқулотда ҳолатларда ойнани синдириш учун фойдаланиладиган болғача (болғача фақатгина М2 ва М3 тоифадаги йўловчи ташувчи транспорт воситалари учун) билан жиҳозланиши шарт.\nШу ўринда маълумот сифатида айтиб кетишимиз керак, М2 тоифага йўловчиларни ташиш учун фойдаланиладиган, ҳайдовчининг ўриндиғидан ташқари ўриндиқлар сони 8 тадан ортиқ ва энг катта вазни 5 т гача бўлган автотранспорт воситалари, М3 тоифага эса йўловчиларни ташиш учун фойдаланиладиган, ҳайдовчининг ўриндиғидан ташқари ўриндиқлар сони 8 тадан ортиқ ва энг катта вазни 5 т дан кўп бўлган автотранспорт воситалари киради.\nФойдаланишда бўлган автотранспорт воситасида ушбу жиҳозлар бўлмаганида МЖТКнинг 125-моддаси 2-қисмига кўра энг кам ойлик иш ҳақининг иккидан бир қисми миқдорида жарима жазоси қўлланилади.\n— Сўнгги вақтларда йўлда ҳаракатланаётган пиёдалар, айниқса, ёшларни уяли телефондан, планшетлардан фойдаланишлари, қулоқларига турли мосламаларни тақиб олиб гаплашиб кетишлари оқибатида юзага келаётган турли кўнгилсизликлар ҳақида эшитамиз. Бундай ҳолатларни олдини олиш йўлида нима ишлар қилиняпти?\n— Кундалик маълумотларимиз орасида айнан шу ҳолат сабабли транспорт ғилдираклари остида қолиб, ҳаётдан кўз юмганлар тўғрисидаги маълумотлар талайгина. Йўл ҳаракати қоидаларининг 19-бандида пиёдаларга йўлда юрганда, пиёдалар учун ажратилган жойлардан ўтаётганда хаёлни чалғитувчи нарсалардан, жумладан, телефон, планшетлардан фойдаланиш, видео кўриш, газета, журнал ва китоб ўқиш ман этилди. Эндиликда ушбу турдаги қоидабузарлик учун МЖТКнинг 138–моддаси 1–қисмига асосан чора кўрилади ва энг кам ойлик иш ҳақининг учдан бир қисми миқдорида жарима қўлланилади.\n— Йўловчи ташувчи транспортларга қўйилган янги талаблар ҳақида ҳам маълумот берсангиз?\n— Янги таҳрирдаги Йўл ҳаракати қоидаларида ташкилий равишда одам олиб кетаётган, йўловчиларни ташиётган автобуслар, микроавтобуслар, шунингдек, мотоцикл ва мопедлар хавфсизликни таъминлаш чораларини кучайтириш учун куннинг ёруғ пайтида ҳаракатланаётганда ҳам яқинни ёритувчи чироқларини ёқиб юришлари шарт, деб белгиланди. Ушбу тартиб Йўл ҳаракати қоидаларининг 128-бандига қўшимча қилиб киритилди. Бу турдаги қоидабузарлик аниқланса, ҳайдовчига нисбатан МЖТКнинг 128-моддаси 1–қисмига асосан жазо чораси қўлланилиб, энг кам ойлик иш ҳақининг иккидан бир қисми миқдорида жарима солинади.\n“Avto plyus” газетаси махсус мухбири\nИрода АЗИМОВА суҳбатлашди.\nТеглар: инспекторлари Натижада Аҳмедович бирон МЖТК газетаси\nЯнгиликлар » Авто » Йўл ҳаракати қоидаларида қандай ўзгаришлар юз берди?


КЎЛЛАШ БЎЙИЧА ЙЎРИҚНОМА\nФаол модда: Метронидазол – 0,25 г.\nЁрдамчи моддалар: сут қанди, микрокристаллик целлюлоза, картошка крахмали, магний стеарати.\nТаърифи: Сарғиш-яшил тусли оқ рангли таблеткалар, бироз доғлари бўлишига йўл қўйилади.\nКод АТХ: J01DX01\nАнтимикроб фаолликка эга бўлган, таъсир доираси кенг протозойларга қарши восита. Trichomonas vaginalis, Giardia intestinalis, Entamoeba histolytica, Lamblia, шунингдек облигат анаэроблар, шу жумладан анаэроб грамманфий бактериялар (Bacteroides spp., Fusobacterium spp., ва бошкалар), анаэроб граммусбат бактериялар (Clostridium spp., вa Eubacterium нинг сезгир штаммлари), анаэроб граммусбат кокклар (Peptococcus spp., ва Peptostreptococcus spp., ларни ҳам қўшиб) нинг ривожланишини тўхтатади. Препаратга аэроб микроорганизмлар сезгир эмас. Препарат алкоголизмга учраган шахсларга буюрилганида, уларда алкоголга нисбатан жирканишни шаклланишига (тетурамсимон реакция) олиб келади.\nПрепарат ичга қабул килинганида меъда-ичак йўлларидан яхши сўрилади, қон плазмасидаги максимал концентрациясига (Сmax) 1-3 соатдан сўнг эришилади. Организмнинг барча тўқималарига тақсимланади, йўлдош ва гематоэнцефалик тўсиқлардан ўтади, кўкрак сутига, орқа мия ва ўт суюқлигига ўтади. Жигарда метаболизмга учрайди. Ярим чиқарилиш даври (T1/2) 8-10 соат. Қабул қилинганидан кейин организмдан 1-2 сутка ўтгач тўлиқ чиқарилади. Асосан сийдик билан (асосан метаболитлари кўринишида), қисман аҳлат билан чиқарилади.\nЭркаклар ва аёллардаги ўткир ва сурункали трихомониазни даволашда (шу жумладан эркаклардаги трихомонад уретрит, аёллардаги трихомонад вагинит), протозой инфекцияларни (лямблиоз, амеба дизентерияси, ўткир ярали гингивит), препаратга сезгир микроорганизмлар чақирган анаэроб инфекцияларни, оғир аралаш аэроб-анаэроб инфекцияларни мажмуавий даволашда, хирургик аралашувлардаги анаэроб инфекцияларини олдини олишда (асосан қорин бўшлиғи ва кичик чаноқ аъзоларининг) ишлатилади. Тери лейшманиозини (ёрдамчи восита сифатида), меъда ва ўникки бармок ичак яра касаллигини (Helicobacter pylori ни йўкотиш учун мажмуавий даволаш таркибида), сурункали алкоголизмни даволаш (алкоголизмга нисбатан жирканишни шакллантириш учун) учун қўлланади.\nПрепарат овқатдан кейин, кўп бўлмаган миқдордаги суюқлик билан бирга ичга қабул қилинади.\nЭркаклар ва аёллардаги ўткир ва сурункали трихомониазни даволашда 250 мг дан суткада 2-3 марта, 7-10 кун давомида буюрилади. Қайта инфекцияланиш эҳтимолини бартараф қилиш учун иккала шерик бир вақтда даволанади. Зарурати бўлганида даволаш курси 3-4 ҳафтадан кейин такрорланади. Даволашнинг муқобил схемаси бўлиб пациент ва унинг жинсий шеригига бир марта 2 г дан буюриш ҳисобланади (таблеткалар кечкурун, уйқудан олдин қабул қилинади).\nЛямблиозда катталарга 250 мг дан суткада 2-3 марта, 5-7 кун давомида буюрилади.\nБир ёшгача бўлган болаларга суткада 125 мг дан, 2 дан 4 ёшгача – суткада 250 мг дан, 5 ёшдан 8 ёшгача – суткада 375 мг дан, 8 ёшдан ошган болаларга – суткада 600 мг дан (2 қабулда). Даволаш курси-5 кун.\nБелгисиз ва сурункали амёбиазда катталарга 500 мг дан суткада 2-3 марта 5-10 кун давомида, ўткир амёба дизентериясида – 750 мг дан суткада 2-3 марта белгилари йўқолгунча буюрилади.\nЖигар абсцессида суткада- 2,5 г дан 3-5 кун давомида тетрациклинлар ва бошка даволаш усуллари билан бирга буюрилади. Суткалик доза 2-3 қабулда қабул қилинади; 1 ёшдан 3 ёшгача бўлган болаларга катталарнинг 1/4 дозаси; 3 ёшдан 7 ёшгача – катталарнинг 1/3 дозаси; 7 ёшдан 12 ёшгача – катталарнинг 1/2 дозаси 1-2 қабулда қабул қилинади.\nЯрали стоматитда катталарга 250 мг дан суткада 2 марта 3-5 кун давомида буюрилади, бундай ҳолда болаларга препарат кўрсатилмаган.\nОперациядан кейинги инфекцион асоратларни олдини олиш учун препарат катталарга операциядан олдин суткада 750-1500 мг дан 2-3 қабулда, 3-4 кун давомида буюрилади, бир марта 1 г зарб дозани ҳам қўллаш мумкин. Операциядан 1-2 кундан кейин (ичга қабул қилишга рухсат берилганида) препаратни суткада 750 мг дан 7 кун давомида қабул қилиш тавсия қилинади.\nАнаэроб инфекцияларда катталар ва 13 ёшдан ошган болаларда суткалик доза 3-4 қабулда 1,0-2,0 г ни ташкил қилади, 13 ёшгача бўлган болаларга 7,5мг/кг ҳисобида кунига 3 марта, 7 ва кўпроқ кун давомида қабул қилиш буюрилади.\nЛейшманиозни даволашда препарат катталарга 250 мг дан кунига 2 марта; болаларга – 125 мг дан кунига 2 марта 7 кун давомида, сўнгра 7 кунлик танаффусдан кейин – 14 кун давомида, катталарга – 250 мг дан кунига 2 марта, болаларга-125 мг дан кунига 2 марта буюрилади.\nМеъда ва ўникки бармоқ ичак яра касаллигида препарат кунига 500-750 мг дан 2 қабулда (эрталаб ва кечкурун) 2-3 ой давомида кўлланади.\nАлкоголизмга учраган 500-750 мг дан (овқатдан кейин) 2-4 кун давомида буюрилади. Беморнинг аҳволи яхши бўлса суткалик дозани 1,6 г гача ошириш, ва препаратни яна 10 кун бериш мумкин. Сўнгра доза 500 мг гача пасайтирилади ва 20-25 кун давомида даволаш давом эттирилади. Даволаш жараёнида алкоголли синамалар ўтказилади.\nБуйраклар фаолияти бузилган беморларда (креатинин клиренси (КК) 10 мл/мин дан кам) қўлланганида препаратнинг суткалик дозаси икки марта камайтирилиши керак.\nКўнгил айниши, қусиш, иштаҳанинг йўқолиши, оғизда ёқимсиз металл таъми; бош оғриғи, бош айланиши, ҳаракатнинг дискоординацияси, онгни бузилиши, юқори кўзғалувчанлик, депрессия, уйқусизлик, периферик невропатия (узоқ муддат даволанганда), артралгия; ҳолсизлик, сийдик чиқариш каналининг ачишишини ҳис қилиш, аллергик реакциялар (тери тошмаси, қичишиш, эшакеми), ўртача лейкопения кузатилиши мумкин.\nҲомиладорлик ва эмизиш даври, қон яратилишини бузилиши, марказий нерв тизимининг органик касалликлари, препаратга юқори сезувчанлик.\nПрепарат ва билвосита антикоагулянтлар бир вақтда кўлланганида, уларнинг қон плазмасидаги концентрациясини ошиши ва қон кетиши хавфини ошиши мумкин. Бир вақтда препарат ва литий препаратлари қўлланганида, литийнинг қон плазмасидаги концентрациясини ошиши кузатилган.\nБарбитуратлар ва фенитоин билан бир вақтда қўлланганида препаратнинг фаоллиги камаяди. Айрим ҳолларда циметидин метронидазолнинг элиминациясини сусайтириши ва унинг қон зардобидаги концентрациясини ошириши мумкин. Дисульфирам (тетурам) билан бир вақтда қўлланганида бош айланиши ва онгни чалкашиши пайдо бўлиши мумкин.\nДаволаниш вақтида спиртли ичимликларни ичиш мумкин эмас. Марказий нерв тизимининг органик касалликларида ва гранулоцитопенияда препарат фақат ҳаётий кўрсатмалари бўйича буюрилади Препаратни ҳомиладорликнинг I-чи уч ойлигида буюриш ман этилади. Ҳомиладорликнинг II ва III уч ойликларида препаратни фақат ҳаётий кўрсатмалар бўйича ва 2 г дан юқори бўлмаган дозаларда қўллаш мумкин. Эмизувчи аёлларга буюришнинг зарурати бўлганида эмизишни вақтинча тўхтатиш керак. Эмизишни, препарат тўхтатилганидан сўнг, 2-3 кун ўтгач давом эттириш мумкин. Сурункали жигар касалликлари бўлган пациентларга препарат эҳтиёткорлик билан буюрилади ва жигар фаолиятининг бузилишларида препаратнинг дозаси камайтирилади. Қypcли буюришда периферик қон манзарасини мунтазам назорат қилиш керак. Метронидазол ва билвосита антикоагулянтлар бир вақтда қўлланганида антикоагулянтларнинг дозасини камайтириш, протромбин вақтини мунтазам назорат қилиш керак.\nПрепарат билан даволаш фонида қон зардобида АЛТ ва ACT концентрациясини нотўғри (пасайтирилган) қийматларини олиш мумкин. Препаратни қабул қилишда сийдик қизил-жигарранг рангга бўялади.\nСимптомлари: кўнгил айниши, қусиш, анорексия.\nДаволаш: махсус антидоти йўқ. Симптоматик даволаш тавсия қилинади.\nТаблеткалар 250 мг дан.\nЁруғликдан ҳиомяланган жойда, 25°С дан юқори бўлмаган ҳароратда сақлансин.


Маъруфжон ака: ‘Кечаги кайфиятни қўяверинг энди...’ - BBC News O'zbek\nМаъруфжон ака: ‘Кечаги кайфиятни қўяверинг энди...’\nОтаси Маъруфжон ака Ҳайитбоев Андижондан Би-би-си Ўзбек Хизмати билан суҳбатида Рио Олимпиадаси чемпиони бўлган ўғли Ҳасанбой Дўсматовнинг AIBA таснифида жаҳонда “Йилнинг энг кучли боксчиси”, деб топилгани хабарига худди ана шундай муносабат билдирди.\nБу йилги танлов ғолибларини тақдирлаш маросими кеча – сешанба куни кечқурун Швейцариянинг Лозанна шаҳрида бўлиб ўтган ва бу совринни Ҳасанбой Дўсматовнинг шахсан ўзи қабул қилиб олганди.\nШуни ҳам алоҳида таъкидлаш жоизки, ўзининг сўнгги ютуғи ортидан, Ҳасанбой Дўсматов ҳаваскор боксда бу каби шарафга нойил, деб топилган биринчи ўзбек боксчисига айланди.\nМаъруфжон аканинг айтишича, Лозаннадаги тақдирлаш маросими тугаши билан Ҳасанбой билан интернет орқали мулоқот қилишга муваффақ бўлишган.\n“Саломимизни йўлладик. Табрикладик. У ҳам бизни табриклади. Роса хурсанд бўлди ўзиям. Ўзимиз ҳам роса хурсанд...”, - дейди Маъруфжон ака.\n“...Маҳалламиз, қишлоғимиз, бутун Андижон шаҳри, Ўзбекистон...ҳамма хурсанд, ҳамма табриклаяпти. Шунақа шараф ҳаммага ҳам насиб қилсин. Ўғлимнинг омадини берсин, дейман”, - дея сўзларида давом этади у киши.\nЛозаннадагиси бор-йўғи 23 ёшда бўлган Ҳасанбой Дўсматов учун жорий йил ҳисобидан қўлга киритган учинчи нуфузли халқаро мукофот бўлди.\nОтаси Маъруфжон ака Ҳайитбоевнинг айтишича, шунда ҳам, ўғлининг AIBA танловидаги бу ғалабаси шахсан ўзи учун кутилмаган бўлган.\n“Буёғи Ҳасанбойни ўзининг ҳаракатлари, давлатимизнинг берган эътибори, Ўзбекистон байроғини кўтарганлиги...мана, яна ҳозир шу мукофотни олаяпти, биз бундан хурсандмиз”, - дейди Маъруфжон ака.\nСуҳбатимиз сўнггида эса, “мен, ҳатто, тасаввур ҳам қила олмайман уларни қанақа қилиб кутиб олишни", - дея чексиз қувонч ва ҳайратларини яшира олмайди у киши.\n“Карнай-сурнайлар билан, эсда қоларли қилиб, гуллар, маросимлар билан...яна туманимизнинг ўзи алоҳида кутиб олмоқчи бўлаяпти...”,- дейди Маъруфжон ака.\nРио Олимпиадаси чемпиони, уч нуфузли халқаро мукофот соҳиби Ҳасанбой Дўсматов отасининг айтишича, ўғлини рафиқаси билан бирга, тўн, чорсию дўппилар билан Тошкент халқаро аэропортида шахсан қарши олишмоқчи.\nҲасанбой Дўсматов Маъруфжон аканинг уч ўғил фарзанди орасидан тўнғичи бўлади.\nУ кишининг айтишича, қолган икки фарзандининг ҳам боксга бўлган қизиқиши бирдек.\nЎзбекистон Бокс Федерациясидан расман билдиришларича, AIBA таснифида жаҳонда “Йилнинг энг кучли боксчиси” Ҳасанбой Дўсматовнинг Тошкент вақти билан бугун тунда Швейцариядан ортга қайтиши кутилмоқда.\nХабарларда Швейцарияга сафари чоғида Ҳасанбой Дўсматовга Ўзбекистон Бокс Федерацияси, Осиё Бокс Конфедерацияси вице-президенти Шерзод Тошматов ҳамроҳлик қилаётгани айтилганди.


БМТ ўлим жазоси энг кўп ижро этилувчи давлатларни маълум қилди\nБМТ бош котиби Антониу Гутерреш 10 октябрда нишонланувчи Бутунжаҳон ўлим жазосига қарши кураш куни муносабати билан ўлим жазоси ижро этилиши бўйича жаҳон статистикасини келтириб ўтди. Унинг айтишича, бу жазо чораси энг кўп миқдорда Эрон, Саудия Арабистони, Ироқ ва Покистонда ижро этилар экан. Бу давлатларда ташкилотга маълум бўлган барча қатл этишларнинг 87 фоизи ижро этилган. Шу билан бирга Хитойда ҳам кўп сонда қатллар амалга оширилади, бироқ бу борада БМТда аниқ маълумотлар йўқ.\nШу билан бирга, 170 та давлат ўлим жазосидан воз кечган.\n2016 йилда 2015 йилга нисбатан қатллар миқдори 37 фоизга камайган. Бош котиб бундай "ваҳший усуллар"дан воз кечишга чақирди. Унинг таъкидлашича, ўлим жазоси жиноятларнинг олдини олишга ёрдам бермайди ва унга 21-асрда ўрин йўқ. Бироқ БМТда террорчилик билан боғлиқ ҳолатларда ўлим жазосига тақиқлов қайта кўриб чиқилаётгани тенденцияси кузатилаётгани қайд қилинди.\nГутерреш, шунингдек, ўлим жазоси амалиёти кўпинча очиқ-ойдин олиб борилмаслигини маълум қилди. Унинг таъкидлашича, баъзи давлатлар ҳукуматлари ким ва қандай сабабларга кўра ўлим жазосига маҳкум қилингани ҳақидаги маълумотни ҳаттоки қатл этилганларнинг оилаларидан сир тутган ҳолда ошкор этмайдилар. Шунингдек, ўлим жазосини ижро этишда қўлланадиган воситаларни тақдим қилувчи компаниялар номлари ҳам улар ёмонотлиқ бўлмасликлари мақсадида тақдим қилинмайди.\n"Очиқ-ойдинликнинг йўқлиги ўлим жазосига маҳкум қилинаётганлар ва уларнинг оилаларига ҳурматсизликни намойиш қилади", деб айтган БМТ бош котиби.\nАйни вақтда АҚШ ғарб давлатларидан жиноятчиларга нисбатан ўлим жазоси қўлланадиган ягона давлат бўлиб қолмоқда. АҚШнинг 50 та штатидан 31 тасида ўлим жазоси қўлланиб келинади. АҚШда 1976 йилдан то шу кунгача 1,4 мингдан кўпроқ жиноятчи қатл этилган.


by Admin on Tue Sep 12, 2017 4:28 pm\nБирлари ўлгудек сўконғич, иккинчилари муштумзўр, учинчилари порахўр, тўртинчилари бефаросат, бешинчилари собиқ жиноятчилар...\nБу нима шармандалик жаноб Президент? Ўқитувчига қўл кўтарган ва уларни сансираб урушаётган жиноятчини қанақа қилиб ҳоким лавозимида ушлаб ўтирибсиз? Бутун дунёга шарманда бўлаяпсизларку!\nБу муттаҳам ҳокимнинг ўқитувчиларга сансираши, уларгу худди урушқоқ болаларни тарбия қилмоқчи бўлган зўравон отадек муомила қилиши ҳеч бир қуюшқонга сиғмайдиган ишлар жаноб Мирзиёев!\nПрезидент нега жим?\nby Admin on Wed Sep 13, 2017 3:37 am\nYoutubeда чоп этилган Сирдарё вилояти Сайхунобод тумани ҳокимининг мактаб директорларини қаторлаштириб қўйиб уриб-сўкишларини акс эттирган шармандали видеохабарни камида 20 марта турли туман инсонлар ўзларининг Фейсбок ва бошқа саҳифаларида чоп этдилар, шу жумладан мен ҳам.\nАммо мана 2 кундирки миллионлаб инсонлар "Интернетга қараб турадиган Президент бу жиноятчи ҳокимга нисбатан қандай чора кўраркин?" деб турганда нечундир "замонавий" Президент Мирзиёев жим турибди.\nУнинг банд одамлигини ҳамма билади, буни баҳона қилишнинг кераги йўқ, чунки бутун дунё оммавий ахборот воситалари орқали тарқалган бу шармандали масала Ўзбекистон Президенти учун бугун Прио 1, яьни Биринчи Приоритет масала, энг мўҳим иш бўлиши керак!\nАгар Президент ҳам, ўша туманнинг прокурори ҳам индамай тураверса, бу дегани "Ўзбекистонда ҳокимларга қонун йўқ. Улар истаган одамни уришга, сўкишга, сансирашга ва ҳақорат қилишга ҳаққи бор" деган маьнони билдирмайдими???\nБу Ўзбекистон халқи учун, унинг раҳбарияти учун, оғзига толқон солиб олган "зиёлилари", тиллари ва қўллари кишанланган матбуот ходимлари учун\nШ А Р М А Н Д А Л И ҲОЛ ЭМАСМИ???!!!\nЯхшиямки УOUTUBE.COM ва Кун сайтлари бор экан бу хабарни тарқатган.\nУлар бўлмаганда ахвол бундан ҳам бадтар бўлар эканда!!!\nЭнди фараз қилиб кўринг: Видеога олинмаган ва тарқатилмаган ана шунақа шармандали аҳволлар Ўзбекистонда нақадар кенг тарқалган экан-а?\nАллоҳ ўзинг халқимизни бундай ифлос ва муттаҳам раҳбарлардан асрагин!\nНосиржон Эгамбердиев деган муттаҳам экан Сайхунобод тумани ҳокими.\nҚуйида айрим деталлар Элтуз сайтида: http://eltuz.com/video/201023/\nLast edited by Admin on Wed Sep 13, 2017 11:00 am; edited 2 times in total\nБухоро вилояти Олот тумани ҳокимининг зўравонлиги ва кейин фермердан калтак егани ҳақида\nby Admin on Wed Sep 13, 2017 3:47 am\nОзодлик Радиоси 19 май 2016 йилда хабар беришича,\nБухоро вилояти Олот тумани ҳокими Шерали Саломов туман фаоллари билан бўлган йиғилишда маҳаллий фермерлардан бирини ҳақоратлаб калтаклай бошлагандан сўнг, фермер ҳам уни бир муштлаб ерга ётқизиб қўйди.\nҲоким фермерни саккиз суткага қаматди. Олотлик манбаларнинг айтишларича, бу сўконғич ва уронғич ҳокимнинг биринчи бор калтак ейиши эмас. Бундан аввал ҳам Олот ҳокими баъзи тадбиркор ва фермерларни сўкиб ургани учун калтак еган.\nҚуйидаги видеода ўша муттаҳам ҳокимнинг зўравонлиги ҳақида сўз кетади. https://www.youtube.com/watch?v=8z3rJc5r3Gs\nҚарши тумани ҳокими Асрор Бойқораевнинг зўравонлиги\nby Admin on Wed Sep 13, 2017 3:53 am\nҚарши туманига янги ҳоким бўлиб тайинланган Асрор Бойқораев пахтазорини ўт босган фермерларни бир сидра уриб чиққанидан сўнг, туман тиббиёт бирлашмаси бошлиғига қўл кўтарди.\nБир биридан мустақил Озодлик манбаларига кўра, ободонлаштириш ишларини олиб боришда бош врач ишидан хато топган ҳоким уни икки мушт уриб ағдарган. Бироқ, бош врачнинг ўзи ҳокимдан калтак еганини инкор қилмоқда.\nЯккабоғ тумани ҳокимининг зўравонликлари ҳақида\nby Admin on Wed Sep 13, 2017 3:56 am\nЖомбой тумани ҳокимининг зўравонлиги ҳақида\nby Admin on Wed Sep 13, 2017 3:58 am\nИзбоскан тумани ҳокимининг зўравонлиги\nby Admin on Wed Sep 13, 2017 4:00 am\nФурқат тумани ҳокимининг маданиятсизлиги\nby Admin on Wed Sep 13, 2017 4:03 am\nЗўравон Ҳокимлар ва амалдорларга қарши курашиш ҳақида\nby Admin on Wed Sep 13, 2017 4:25 am\nБарча фақаролар ва айниқса туман, шаҳар ва вилоят ҳокимиятида ишлайдиган ходимлар ва Президент Мирзиёев диққатига!\nАгар сиз бирор ҳоким ёки амалдорнинг зўравонлиги, маданиятсизлиги ва сўконғичлигини билсангиз жим ўтирманг! Имкон қадар ўша муттаҳам амалдорнинг қўполлигини акс эттирувчи лавҳани телефондаги видеокамерага ёзиб олинг.\nБу учун сиз ҳоким ёки бирор амалдор билан учрашишдан олдин телефондаги видеокамерани уланг ва уни кўзга ташланмайдиган жойга, масалан кўйлакдаги шаффоф чўнтакка солиб қўйинг ёки бўйнингизга илиб уни ёқани орасига яширинг.\nҲатто лавҳа видеога тушмаса ҳам унинг сўкинаётган овозини ёзиб олишни ўзи етарли исбот бўлади.\nЗўравон ва қўпол ҳокимлар ва бошқа амалдорларни ана шундай йўллар билан қўлга тушириб шарманда қилиш керак.\nОлган материални бизга юборсангиз биз уни сизни номингизни кўрсатмасдан Интернетда чоп этамиз.\nБундан ҳам яхшироқ чора: Жаноб Президент! Сиз барча ҳокимиятлар ва давлат идораларидаги қабулхоналар махсус видеокамералар билан жиҳозлансин деб Фармон беринг! Ана шунда барча ўпкалари шишиб кетган ва димоғлари кўтарилиб кетган амалдорлар ўзларини сал босиб олишга мажбур бўлишади!\nУзр сўраб қутулмоқчи бўлган муттаҳам амалдор\nby Admin on Wed Sep 13, 2017 12:24 pm\nСайхунобод тумани ҳокими Сирдарё вилояти ҳокими талаби остида ўқитувчилардан узр сўрабди.\nАммо бу билан қутула олмаслиги айтилмоқда.\nБугун Ўзбекистонда нималар бўлаяпти?\nby Admin on Thu Sep 14, 2017 6:42 pm\nАйримлар "янги президент яхши ишларни бошлади, аммо айрим амалдорлар унинг хайрли ишларини саботаж(яъни ичдан туриб ишларни атайлабдан бузиш) қилмоқдалар" демоқда.\nАммо менинг фикрим ўзгача.\nМенимча бугун Ўзбекистонда бўлаётган барча қонунбузарликлар, ҳокимлар ва бошқа амалдорларнинг зўравонликлари, турли туман мансаб курсиларига қариндош-уруғ ва таниш-билишларни қўйишлар саботаждан ҳам бадтарроқдир.\nБу каби барча ишларнинг илдизлари Ислом Каримов замонида экилган дарахтларга бориб тақалади.\nМаълумки, 1989 йилда Ўзбекистондек улкан боғнинг бошқарувини Москва ёрдамида қўлга киритган Каримов қўли ҳам, дили ҳам тоза бўлмагани учун у ўз президентлигининг биринчи кунлариданоқ катта хатолар ва жиноятларга йўл қўйди.\nПрезидент бўлиб сайланганига 3 ҳафта ҳам бўлмасдан озиқ овқат нархларининг (Президент Фармонига биноан!!!) бирданига 5 баробарига кўтарилиши Тошкентда (16 январь 1992 йил) Талабаларнинг Норозилик Намойишига сабаб бўлди. Аммо намойишга чиққан Талабаларга қарши Каримов ички ишлар қўшинларини ташлади ва уларни аёвсиз ўққа тутди. Расмийлар 3 талаба ўлганини, юзлаб талаба оғир тан жароҳатлари олганини тан отишди. Минглаб талабалар Тошкентдан ҳайдалди(уч кун поезд ва учоқлар президентнинг "саҳовати " билан талабалар учун бепул бўлди) ва уларга вилоят олийгоҳларида ўқиш мажбурияти юкланди.\nАна ўшандаёқ Каримовнинг ўта жоҳиллиги ва нокаслиги элга аён бўлди.\nКейин Андижон қирғини бўлди, Норозилик намойишига чиққан минглаб одамлар яна аёвсиз ўққа тутилдилар, юзлаб одамлар ўлдирилди, минглаб одамлар қамалди, минглаб одамлар чет элларга қочиб жон сақлаб қолди.\nКаримовнинг 27 йиллик ҳукмронлиги даврида асл зиёлилар ва сиёсий мухолифат таг томири билан қуритилди.\nУларнинг ўрнига "экилган" Нокаслик, Лаганбардорлик, Порахўрлик, Зўравонлик ва бошқа кўринишдаги иллатлар мана бугун ўз "ҳосилини" бермоқда.\nАна шунинг учун ҳам буларнинг барчаси саботаж эмас балки ўзлари эккан арпани ўзлари ўриб кейин уни ўзлари ейишга мажбур бўлишдир.\nЯнги боғбон ҳам ишни қонунбузарликдан (Конституциянинг 90нчи моддасини бузишдан) бошлади, бугун юзлаб мансабларга фаросатли ва малакали кадрлар эмас балки мафия лидерлари, қамалиб чиққан жиноятчилар ва Олий Ҳокимият вакилларига содиқ одамлар қўйилмоқда.\nБундай ишларни пачаваси албатта чиқаверади.\nБугун Ўзбекистонда бўлаётган қонунбузарликларга фақат содда одамларгина ҳайрон қолишлари мумкин холос.\nПандавақилар эккан полиздаги қовун-тарвузлар эса уларни эккан "деҳқон"ларга ўхшаб пач бўлиб чиқаверадилар.\nАҳволнинг ўзгаришнинг ягона йўли бу Сиёсий ислоҳотлардир.\nАммо бундай ишларга, Горбачев замонидагидек Қайта Қуришга янги раҳбар нақадар қодирлигини ҳозирча ҳеч ким, ҳатто унинг ўзи ҳам айта олмайди.\nЧунки Қайта қуриш ишларини бошлаш учун инсонда улкан Қудрат, Жасорат, Собитқадамлик билан Ислоҳотларни Бошлаш ва уларни Юритишда керак бўладиган ўткир ақл бўлиши лозим.\nҚачон ана шу белгилар янги боғбонда кўрина бошласа ана ўшанда Ўзбекистондек чаманзор боғда ўзгаришлар бўлишига ишониш мумкин холос.\nҚилмиш қидирмиш ёки Зўравон ҳоким устидан жиноий иш очилди\nby Admin on Fri Dec 29, 2017 1:24 pm\nRe: Ўзбекистонни бутун дунёга шарманда қилаётган зўравон ҳокимлар!


Еркин Қарақалпақстан Вести Каракалпакстана 04:54:41, 23.02.2019\nФЕРМЕР ХОЖАЛЫҚЛАРЫНДА ТӘБИЯТТЫ ҚОРҒАЎ ИЛАЖЛАРЫ\nФермер хожалықлары егислик майданларында дийқаншылықты раўажландырыў ушын тәбиятты қорғаў илажларын бирге алып барыў мақсетке муўапық болады. Усындай жағдайда өткерилетуғын агротехникалық илажлардың нәтийжеси артатуғыны көп жыллық илимий изертлеўлерден мәлим.\nҲәзирги ўақытта көп жыллық дала изертлеўлери тастыйықлаўы бойынша жылына егислик майданларға 1 гектар жерге 120 килограммнан 1000 килограммға шекем дузлы шаңлар түседи. Кең көлемдеги кебирликлерге жақын жайласқан егислик майданларда пахта зүрәәтин 2-6 ц/га, мәкке, жүўери 15 процентке шекем кемейтетуғыны анықланған. Соның ушын, суўғарылатуғын зонада тәбиятты қорғаў илажлары әдетте егислик майданлардың аралығы ямаса олардың әтирапындағы шорланған, пайдаланылмайтуғын массивлерде алып барылыўы тийис. Бунда тийкарынан самал тәсирин пәсейтиўши, топырақтың үстинги қатламынан пуўланыўды азайтыў ҳәм дузлы шаңлар көтерилиўин кемейтиў бағдарында тоғай полосалары (кеминде 4 қатар) ҳәм шорға шыдамлы өсимликлер егиледи. Оларды отырғызыў ерте бәҳәрде ҳәм гүзде алып барылыўы керек. Бунда фермер хожалықлары арасындағы шегаралар анықланып, шәртнама (фермер ҳәм тоғай хожалығы ўазыйпалары анық көрсетиледи) тийкарында дүзилген жумыс графигине муўапық отырғызылатуғын нәлшелер муғдары ҳәм түри ҳәр бир хожалықтың ишки мүмкиншиликлерин есапқа алып, ҳәр жылы тоғай хожалығы менен бирге жумыс алып барылса, мақсетке муўапық болар еди. Жергиликли шорға шыдамлы мийўели тереклерден жийде, жигилдик, жыңғыл, қарабарақ, жантақ ҳәм басқа механизм жәрдеминде жарылған қарықлар бойына отырғызылады ҳәм коллектор-дренаж ямаса артезиан суўлары менен суўғарылып турылады. Олардың аралығына шорға шыдамлы ажырық, дистихлис (Distich1is Spicata 1.greene) испан тилинде (pacto sa1ado) «дузлы шөп» дегенди аңлатады, жоқары дәрежедеги шорланыўға шыдамлы өсимлик) сыяқлы өсимликлер егиледи. Усындай жасалма тоғай зоналары ҳәм көклемзарлықлар пайда болыўы вегетация дәўиринде кебирликлерден дузлы шаңлар ушыўын әдеўир кемейтеди. Олар өз денеси арқалы суўды пуўландырып, әтирапындағы ҳаўа ығаллылығын арттырады ҳәм бул өз гезегинде ҳаўа температурасын пәсейтип, микроклиматты жумсақластырады. Тоғай полосасы арасындағы өсимликлер мал шарўашылығы ушын (әсиресе, қыс айларында) қосымша жайлаў ўазыйпасын өтейди. Буннан тысқары, олар ҳәр қыйлы жабайы қуслар ҳәм ҳайўанатлардың тәбийғый жағдайында өсип-өниўи ушын орталық болып хызмет етеди.\nСоның менен бирге, хожалықлар аймағындағы ҳәр қыйлы көлемдеги суў сақлағышлар да (көллер) әтираптың климатын турақластырыўда үлкен роль ойнайтуғынын итибарға алыў керек. Илимий изертлеўлерде олардың ең кишкенесиниң тәсири 500 метрлик радиус ҳәм оннан да узағыраққа тарқалатуғыны анықланған. Оларда балық, ҳәр қыйлы суў қуслары ҳәм ҳайўанларды бағып, хожалыққа қосымша дәрамат келтириўге болады. Бул илажлар жобалы рәўиште илимий тийкарда ҳәм қатаң жуўапкершилик жағдайында алып барылса ғана жақсы нәтийже бериўи мүмкин. (Усыларды есапқа алғанда ҳәзирги ўақытта фермер хожалықларының көп тармақлы хожалыққа айланыўын дәўир талап етип тур). Соның ушын, хожалықлар арасындағы тоғай полосалары ҳәм суў сақлағышлар есапқа алынып, республикамыздың «Тоғай ҳәм суў қорлары ҳаққында»ғы Нызамларына муўапық қорғалыўы, оған жуўапкерли қәниге хызметкерлер тайынланыўы талап етиледи. Олар ҳәр айда республикалық тәбиятты қорғаў комитети алдында есап бериўи зәрүр. Есабатта ҳәр бир хожалықтағы экологиялық аўҳал, өзгерислер объектив фактлер менен көрсетиледи. Ҳәр жылы фермер хожалықлары ағзалары ушын бул бағдарлама бойынша өткерилетуғын қысқа мүддетли оқыў-семинарларда үлкемиздиң экологиясын турақластырыў оларға тиккелей байланыслы ҳәм улыўма халықлық ўазыйпа екенлиги ҳәр қыйлы көргизбели плакатлар, қысқа метражлы фильмлер, видеороликлерди көрсетиў арқалы анық фактлер менен дәлиллениўи керек.\nБизиң пикиримизше, үлкемизде жүз берип атырған экологиялық апатшылық ақыбетлерин жумсартыўдағы машқалаларды усылай шешкенде ғана унамлы нәтийжелерге ерисемиз.\nҚарақалпақстан дийқаншылық илим-изертлеў институтының илимий хызметкерлери.\nСәне: 20.06.2018 06:51:50


5 март куни Ер яқинидан 2013 TX68 астероиди учиб ўтади\n18:27 / 04.02.2016\n2013 TX68 деб номланган астероид 2013 йилда кашф қилинган. Ўшанда у Ер сайёрасидан 2 миллион километр масофадан учиб ўтган эди. Айни шу осмон жисми 5 март куни ҳам Ерга яқинлашиб, бор-йўғи 17 минг километр узоқликдан парвоз қилади. Бу ҳақда NASA хабар қилмоқда.\nМутахассисларнинг тасдиқлашича, объектнинг ҳаракатланиш траекториясини аниқ ҳисоблаб чиқиш имконсиз. Уни кузатиш эса жуда қисқа фурсат давом этади. Шуниси аниқки, астерод Ерга хавф туғдирмайди.\n2013 TX68 астеродининг Ерга кейинги яқинлашуви 2017 йилнинг 17 сентябрида содир бўлади. Ҳисоб-китобларга кўра, икки йилдан кейинги парвознинг Ерга хавф солиш эҳтимоли 250 миллиондан бир улушга тенг бўлади.